
讟拽住讟 讛讚祝



 讜谞讟诇 住驻讬讞讬 讻专讜讘 讜讗讻诇 讜谞转谉 诇讬 讜讗诪专 诇讬 讘谞讬 讘驻谞讬 讗讻讜诇 砖诇讗 讘驻谞讬 诇讗 转讗讻诇 讗谞讬 砖专讗讬转讬 讗转 专''砖 讘谉 讬讜讞讬 砖讗讻诇 讻讚讬 讛讜讗 专' 砖诪注讜谉 讘谉 讬讜讞讬 诇住诪讜讱 注诇讬讜 讘驻谞讬讜 讜砖诇讗 讘驻谞讬讜 讗转讛 讘驻谞讬 讗讻讜诇 砖诇讗 讘驻谞讬 诇讗 转讗讻诇 诪讗讬 专''砖 讚转谞讬讗 专讘讬 砖诪注讜谉 讗讜诪专 讻诇 讛住驻讬讞讬诐 讗住讜专讬谉 讞讜抓 诪住驻讬讞讬 讻专讜讘 砖讗讬谉 讻讬讜爪讗 讘讛谉 讘讬专拽 讛砖讚讛 讜讞讻''讗 讻诇 讛住驻讬讞讬谉 讗住讜专讬诐 讜转专讜讬讬讛讜 讗诇讬讘讗 讚专' 注拽讬讘讗 讚转谞讬讗 {讜讬拽专讗 讻讛-讻} 讛谉 诇讗 谞讝专注 讜诇讗 谞讗住讜祝 讗转 转讘讜讗转谞讜 讗''专 注拽讬讘讗 讜讻讬 诪讗讞专 砖讗讬谉 讝讜专注讬谉 诪讛讬讻讗 讗讜住驻讬谉 诪讻讗谉 诇住驻讬讞讬谉 砖讛谉 讗住讜专讬谉 讘诪讗讬 拽讗 诪讬驻诇讙讬 专讘谞谉 住讘专讬 讙讝专讬谞谉 住驻讬讞讬 讻专讜讘 讗讟讜 砖讗专 住驻讬讞讬 讚注诇诪讗 讜专''砖 住讘专 诇讗 讙讝专讬谞谉 住驻讬讞讬 讻专讜讘 讗讟讜 住驻讬讞讬 讚注诇诪讗: 讛讛讜诇讱 诪诪拽讜诐 讜讻讜': 讘砖诇诪讗 讛讛讜诇讱 诪诪拽讜诐 砖注讜砖讬谉 诇诪拽讜诐 砖讗讬谉 注讜砖讬谉 谞讜转谞讬谉 注诇讬讜 讞讜诪专讬 诪拽讜诐 砖讛诇讱 诇砖诐 讜讗诇 讬砖谞讛 讗讚诐 诪驻谞讬 讛诪讞诇讜拽转 讜诇讗 诇讬注讘讬讚 讗诇讗 诪诪拽讜诐 砖讗讬谉 注讜砖讬谉 诇诪拽讜诐 砖注讜砖讬谉 讗诇 讬砖谞讛 讗讚诐 诪驻谞讬 讛诪讞诇讜拽转 讜谞注讘讬讚 讛讗 讗诪专转 谞讜转谞讬谉 注诇讬讜 讞讜诪专讬 诪拽讜诐 砖讛诇讱 诇砖诐 讜讞讜诪专讬 诪拽讜诐 砖讬爪讗 诪砖诐 讗诪专 讗讘讬讬 讗专讬砖讗 专讘讗 讗诪专 诇注讜诇诐 讗住讬驻讗 讜讛讻讬 拽讗诪专 讗讬谉 讘讝讜 诪驻谞讬 砖讬谞讜讬 讛诪讞诇讜拽转 诪讗讬 拽讗 讗诪专转 讛专讜讗讛 讗讜诪专 诪诇讗讻讛 讗住讜专讛 诪讬诪专 讗诪专讬 讻诪讛 讘讟诇谞讬 讛讜讬 讘砖讜拽讗 讗''诇 专讘 住驻专讗 诇专讘讬 讗讘讗 讻讙讜谉 讗谞谉 讚讬讚注讬谞谉 讘拽讘讬注讗 讚讬专讞讗 

专砖"讬



 讜谞讟诇 住驻讬讞讬 讻专讜讘. 讘砖讘讬注讬转 诇讗讞专 讝诪谉 讛讘讬注讜专: 讻讚讬. 专讗讜讬: 讘驻谞讬 讗讻讜诇. 讘驻谞讬 讗转讛 讬讻讜诇 诇住诪讜讱 注诇讬 讛讜讗讬诇 讜专讗讬转讬 讗转 专''砖 砖讗讻诇 讜讛讬讬谞讜 驻诇讜讙转讗 讚讬讚讬讛 讗讚讬讚讬讛 讚诇注讬诇 讗诪专 诇讗 转讗讻诇 讗驻讬' 讘驻谞讬 讜讛讻讗 拽讗诪专 讚讗注''讙 讚诇讗讜 讘专 住诪讻讗 讛讜讗 讜诇讗讜 诪讙诪专讬讛 讜诪住讘专讬讛 拽讗 砖专讬 诇讬讛 住诪讻讬谞谉 注诇讬讛 诪讬讛讗 讘驻谞讬讜 诪砖讜诐 讚讞讝讬讗 诇讙讘专讗 专讘讛 讚讗讻讬诇: 讻诇 讛住驻讬讞讬谉 讗住讜专讬谉. 讘砖讘讬注讬' 诪讝诪谉 讛讘讬注讜专 讜讗讬诇讱: 讞讜抓 诪住驻讬讞讬 讻专讜讘. 注诇讬谉 讛讬讜爪讗讬谉 诪拽诇讞 讛讻专讜讘: 砖讗讬谉 讻讬讜爪讗 讘讛谉 讘讬专拽 讛砖讚讛. 诪砖专砖讬谉 讛谉 讙讚讬诇讬谉 讜讛专讬 讛谉 讻讗讬诇谉 砖诪讜住讬祝 注谞驻讬诐 注诇 注谞驻讬诐 讜诇讗讜 讘讻诇诇 砖讗专 住驻讬讞讬诐 谞讬谞讛讜 讜讻诇 砖讗专 住驻讬讞讬诐 诪讝专注 讛谞讞讘讟 讜谞讜驻诇 诇讗专抓 讛讜讗 讗讘诇 住驻讬讞讬 讻专讜讘 讗讬谞讜 讻谉 讗诇讗 注诇讬讜 讙讚讬诇讬谉 讘注谞驻讬诐 讜诇讗 讗住专' 转讜专讛 讗诇讗 住驻讬讞讬诐 诪注讬谉 讝专讬注讛 讻讚讻转讬讘 讛谉 诇讗 谞讝专注 讜讙讜' 讻讱 砖诪注转讬 讜拽砖讬讗 诇讬 讞讚讗 讚讻讬 讛讗讬 讙讜讜谞讗 诇讗 拽专讬 住驻讬讞讬诐 讗诇讗 讛讙讚讬诇讬诐 诪讝专注 讛谞讞讘讟 讜谞讜驻诇 诇讗专抓 拽讜讚诐 诇拽讬讟讛 讜注讜讚 讗讬诇谞讜转 讘砖讘讬注讬转 诪讬 诇讗 谞讛讙讗 讘讛谉 谞诪讬 拽讚讜砖讛 讜谞专讗讛 讘注讬谞讬 讚讟注诪讗 诪砖讜诐 讚讻专讜讘 讗讬谞讜 讻诇讛 诇讞讬讛 讻诇 讬诪讜转 讛讞讜专祝 讜讙讬诪讙讜诐: 讗''专 注拽讬讘讗. 诇诪讛 谞讗诪专 讜诇讗 谞讗住讜祝 诪讗讞专 砖讗讬谉 讗谞讜 讝讜专注讬谉 诪讛 讬讗住驻讜 诇讬诪讚 注诇 讛住驻讬讞讬诐 砖讗住讜专讬谉 讜讛''拽 讛谉 诇讗 谞讝专注 讜讛讙讚讬诇讬谉 诪讗讬诇讬讛谉 诇讗 谞讗住讜祝: 讙讝专讬谞谉 住驻讬讞讬 讻专讜讘 讗讟讜 住驻讬讞讬谉 讚注诇诪讗. 讚讗注''讙 讚讗讬谉 讘讬注讜专 诇讻专讜讘 讚讛讗 诪转拽讬讬诐 讻诇 讬诪讜转 讛讙砖诪讬诐 住驻讬讞讬谉 讚讬讚讬讛 讗住讜专讬谉 讚诇讗 诇讬诪讗 讟注诪讗 诪砖讜诐 讚讗讬谉 讘住驻讬讞讬' 讗讬住讜专 砖讘讬注讬转 讜讗转讜 诇诪讬砖专讬 砖讗专 住驻讬讞讬诐: 讗专讬砖讗. 讜讗诇 讬砖谞讛 讚诪转谞讬' 讗专讬砖讗 拽讗讬 讛讛讜诇讱 诪诪拽讜诐 砖注讜砖讬谉 诇诪拽讜诐 砖讗讬谉 注讜砖讬谉: 专讘讗 讗诪专 诇注讜诇诐 讗住讬驻讗. 讜讛讻讬 诪砖诪注 诪转谞讬' 讗讜 诪诪拽讜诐 砖讗讬谉 注讜砖讬谉 诇诪拽讜诐 砖注讜砖讬谉 谞讜转谞讬谉 注诇讬讜 讞讜诪专讬 诪拽讜诐 砖讬爪讗 诪砖诐 讜诇讗 诇讬注讘讚 讚讛讗 讚拽讬''诇 讘注诇诪讗 讗诇 讬砖谞讛 讗讚诐 诪诪谞讛讙 讛注讬专 讗讬谞讜 讗诇讗 诪驻谞讬 讛诪讞诇讜拽转 讜讻讗谉 讗讬谉 诪讞诇讜拽转: 讚诪讗讬 讗诪专转. 讛专讜讗讛 讗讜转讜 讘讟诇 讬讗诪专 讝讛 讗讜诪专 砖讛诪诇讗讻讛 讗住讜专讛 讜讞诇讜拽 注诇 讻讜诇谞讜 诇讗 讬讗诪专 讛讻讬 讗诇讗 讬讗诪专 诪诇讗讻讛 讗讬谉 诇讜 砖讛专讬 讻诪讛 讘讟诇谞讬谉 讬砖 讘砖讜拽 讻诇 讬诪讜转 讛砖谞讛: 

转讜住驻讜转



 讗谞讬 专讗讬转讬 讗转 专''砖 砖讗讻诇. 转讬诪讛 诇专''讬 讚讗诪专 讘讬专讜砖诇诪讬 专''砖 讞讝讗 诇讛讛讜讗 讙讘专讗 诪诇拽讟 住驻讬讞讬 讻专讜讘 讘砖讘讬注讬转 讗''诇 诪讗讬 讛讗讬 讗''诇 讜诇讗讜 讗转 讛讜讗 讚砖专讬转 讗''诇 讜诇讗讜 讞讘专讗讬 驻诇讬讙讬 注诇讬 拽专讬 注诇讬讛 驻讜专抓 讙讚专 讬砖讻谞讜 谞讞砖 讜讻谉 讛讜讜转 诇讬讛 讜讛砖转讗 讻讬讜谉 砖讘注爪诪讜 讛讬讛 讗讜讻诇 诇诪讛 讛讬讛 讻讜注住 注诇 讗讞专讬诐 砖讛讬讜 讗讜讻诇讬谉 讜住讜诪讻讬谉 注诇 讛讜专讗转讜 讜讬''诇 讚诪''诪 诇讗 讛讬讛 专讜爪讛 砖注诪讬 讛讗专抓 讬住诪讻讜 注诇讬讜 讻诇 讝诪谉 砖诇讗 驻住拽讜 讛诇讻讛 讻诪讜转讜: 讻诇 讛住驻讬讞讬诐 讗住讜专讬谉 讞讜抓 诪住驻讬讞讬 讻专讜讘. 驻讬' 专砖''讬 讚诇讗讞专 讘讬注讜专 诪讬讬专讬 讜讗讬谉 讘讬注讜专 谞讜讛讙 讘讻专讜讘 诇驻讬 砖讗讬谉 讛砖讜专砖 讻诇讛 讘讗专抓 讜诇讗 拽专讬谞谉 讘讬讛 讻诇讛 诇讞讬讛 诪谉 讛砖讚讛 讜拽砖讛 诇专''讬 讗''讻 讗诪讗讬 讗讬爪讟专讬讱 拽专讗 讚诇讗 谞讗住讜祝 转讬驻讜拽 诇讬讛 讚讻转讬讘 讜诇讘讛诪转讱 讜注讜讚 诪讗讬 砖谞讗 讚诇讗 诪驻讬拽 讗诇讗 住驻讬讞讬 讻专讜讘 讛''诇 诇诪注讜讟讬 讻诇 讛谞讬 讚驻''讝 讚砖讘讬注讬转 (诪砖谞讛 讘) 讚转谞谉 注讬拽专 讛诇讜祝 讛砖讜讟讛 讜谞专讘讬谞讛 讗讬谉 诇讛谉 讘讬注讜专 讜注讜讚 诪讗讬 砖谞讗 讚专讘谞谉 讙讝专讬 讛讻讗 住驻讬讞讬 讻专讜讘 讗讟讜 砖讗专 住驻讬讞讬诐 讜讘讻诇 讛谞讛讜 . 讚讛转诐 诇讗 讙讝专讬 讜注讜讚 讛拽砖讛 专讬讘''讗 讚诇注讬诇 拽转谞讬 讜谞讻谞住转讬 诇讙讬谞讛 讗讞专讬讜 讜谞讟诇 住驻讬讞讬 讻专讜讘 讜讗讻诇 诪砖诪注 砖转诇砖谉 诪谉 讛拽专拽注 讜讛讬' 诪讛谉 讛专讘讛 诪讞讜讘专讬谉 讜讗''讻 讗讬讬专讬 拽讜讚诐 讘讬注讜专 讜注讜讚 讛拽砖讛 专''转 讚讗诪专讬谞谉 讘驻''拽 讚诪谞讞讜转 (讚祝 讛:) 诪讛 诇诪谞讞转 讛注讜诪专 砖讻谉 诪转讬专 讞讚砖 讘砖讘讬注讬' 住驻讬讞讬诐 讻专''注 讚讗诪专 住驻讬讞讬' 讗住讜专讬诐 讜讘驻住讞 砖诇 砖讘讬注讬转 讛讬讗 拽讜讚诐 讘讬注讜专 砖讗讝 转讘讜讗讛 讗讬谞讛 讻诇讛 讘砖讚讛 讜讗讚专讘讛 讛讬讗 讘诪讬诇讜讗讛 讜讘讬注讜专 诇讗 讛讬讛 讗诇讗 讘砖诪讬谞讬转 讻砖讛讬讗 讻诇讛 诇讞讬讛 诪谉 讛砖讚讛 讜注讜讚 讚拽讗诪专 讜转专讜讬讬讛讜 讗诇讬讘讗 讚专''注 讜专讘谞谉 谞诪讬 诇讗 驻诇讬讙讬 讗讚专砖讛 讚讻诇讛 诇讞讬讛 讘砖讚讛 讜诪讜讚讜 专讘谞谉 讚住驻讬讞讬诐 讗住讜专讬诐 讗讞专 讘讬注讜专 讚讘住讬驻专讬 拽讗诪专 讗诪讬诇转讗 讚专讘谞谉 讚驻诇讬讙讬 讗讚专' 注拽讬讘讗 讗诪专转 诇谞讜 诇讗 转讝专注讜 讜诪讛 砖讗谞讜 讗讜住驻讬诐 讗讬谉 诪讻谞讬住讜 诇拽讬讜诐 驻讬' 砖讗住讜专 讗讞专 讘讬注讜专 讗诪专转 诇谞讜 讘注专讜 诪讛 讗谞讜 讗讜讻诇讬谉 诪谉 讛讘讬注讜专 讜讗讬诇讱 诇讻讱 谞专讗讛 诇专''转 讚讘砖讘讬注讬转 拽讜讚诐 讘讬注讜专 诪讬讬专讬 讻讚诪砖诪注 拽专讗 讚诇讗 谞讗住讜祝 讚诪讬讬转讬 讚讻转讬讘 讘讬讛 诪讛 谞讗讻诇 讘砖谞讛 讛砖讘讬注讬转 讜讚专讬砖 专''注 诪讛讗讬 拽专讗 讚住驻讬讞讬诐 讗住讜专讬诐 讘砖讘讬注讬转 讜专讘谞谉 驻诇讬讙讬 注诇讬讛 讜讚专砖讬 诇讗 谞讗住讜祝 诇讛讻谞讬住讜 诇拽讬讜诐 讜诇讗 讗住专讬 讗诇讗 讗讞专 讘讬注讜专 讜专''砖 讜专讘谞谉 驻诇讬讙讬 讛讻讗 讗诇讬讘讗 讚专''注 讜诪转讬专 专''砖 住驻讬讞讬 讻专讜讘 讚诇讗 讗住专讛 转讜专讛 讗诇讗 住驻讬讞讬诐 讚讜诪讬讗 讚讝专讬注讛 讚讻转讬讘 讛谉 诇讗 谞讝专注 讗讘诇 住驻讬讞讬 讻专讜讘 讚诪讜 诇讗讬诇谉 讻讚讗诪专 (讻转讜讘讜转 拽讬讗:) 讻专讜讘 讛谞讬讞 诇谞讜 讗讘讗 讜讛讬讬谞讜 注讜诇讬诐 讘讜 讘住讜诇诐 讜诇讗 讙讝专讬谞谉 讗讟讜 砖讗专 住驻讬讞讬诐 讜专讘谞谉 讙讝专讬 讜讚讜拽讗 讗诇讬讘讗 讚专''注 讚讗讬住讜专 住驻讬讞讬诐 诪讚讗讜专讬讬转讗 驻诇讬讙讬 讗讘诇 诇专讘谞谉 讚驻诇讬讙讬 注诇讬讛 讚专''注 讜住讘专讬 讗讬住讜专 住驻讬讞讬诐 讚专讘谞谉 诇讬讻讗 诇诪讬讙讝专 讛拽砖讛 专讘讬谞讜 谞住讬诐 讙讗讜谉 讚讗讬驻讻讗 砖诪注讬谞谉 诇讛讜 讘诪住讻转 砖讘讬注讬转 讘驻''讟 (诪砖谞讛 讗) 讚拽转谞讬 讛转诐 专''砖 讗讜诪专 讻诇 讛住驻讬讞讬诐 诪讜转专讬谉 讞讜抓 诪住驻讬讞讬 讻专讜讘 砖讗讬谉 讻讬讜爪讗 讘讛谉 讘讬专拽 讛砖讚讛 讜诇讬讻讗 诇诪讬讙专住 讛转诐 讗住讜专讬谉 讚讘讬专讜砖诇诪讬 诪讜讻讞 讘讛讚讬讗 讚讙专住 讛转诐 诪讜转专讬谉 讜转讬专抓 讚讛转诐 诪讬讬专讬 讘住驻讬讞讬诐 砖讙讚诇讜 讘砖砖讬转 讘讛讬转专 讜谞讻谞住讜 讘砖讘讬注讬转 讜谞砖转讛讜 注讚 诇讗讞专 讛讘讬注讜专 讜诇讻讱 砖讗专 住驻讬讞讬诐 砖专讜 讚诇讗 讗转讜 诇讗讬讞诇讜驻讬 讘讛谞讛讜 砖讙讚诇讜 讘砖讘讬注讬转 讚砖诇 注专讘 砖讘讬注讬转 讙讚讜诇讬诐 讜砖诇 砖讘讬注讬转 拽讟谞讬诐 讗讘诇 砖诇 讻专讜讘 砖讙讚讬诇讬诐 讛专讘讛 讘讝诪谉 诪讜注讟 讗讬谉 讛讬讻专 讘讬谉 讛讙讚诇 讘注专讘 砖讘讬注讬转 诇讙讚诇 讘砖讘讬注讬转 讜讻谉 讗讬转讗 讘讬专讜砖诇诪讬 讗''专 讬爪讞拽 讻诇 讬专拽 讗转讛 讬讻讜诇 诇注诪讜讚 注诇讬讜 讘讬谉 讞讚砖 讜讘讬谉 讬砖谉 讘专诐 讛讻讗 驻讬' 住驻讬讞讬 讻专讜讘 砖诇讗 讬诇讱 讜讬讘讬讗 诪谉 讛讗讬住讜专 讜讬讗诪专 诪谉 讛讗诪讛讜转 讛讘讗转讬 讜讛讱 讚砖诪注转讗 讗讬讬专讬 讘砖讘讬注讬转 注爪诪讛 讻讚诪驻专''转 讜专讘讬谞讜 谞住讬诐 驻讬' 谞诪讬 砖诪注转讗 讘注''讗 讜驻讬' 讚讛讻讗 讘住驻讬讞讬诐 砖诇 砖讘讬注讬转 砖讬爪讗讜 诇诪讜爪讗讬 砖讘讬注讬转 讚讗住讜专讬谉 诪讚专讘谞谉 注讚 讻讚讬 砖讬注砖讜 讻讬讜爪讗 讘讛谉 讜住讘专 专''砖 住驻讬讞讬诐 讗住讜专讬谉 讘诪讜爪讗讬 砖讘讬注讬转 讚讻砖讬专讗讜 讗讜转诐 讙讚讜诇讬诐 讬住讘专讜 砖诇拽讟谉 讘砖讘讬注讬转 讗讘诇 住驻讬讞讬 讻专讜讘 砖讗讬谉 讻讬讜爪讗 讘讛谉 讘讬专拽 讛砖讚讛 诇讗 讙讝专讜 讘讛谉 讗讟讜 砖讗专 住驻讬讞讬诐 讚讻砖讬专讗讜 讗讜转诐 讙讚讜诇讬谉 诇讗 讬住讘专讜 砖诇拽讟谉 讘砖讘讬注讬转 讚讚专讻诐 诇讬讙讚诇 讛专讘讛 讘讝诪谉 诪讜注讟 讜讻砖讗讻诇 专''砖 讘谉 [专讘讬] 讬讜住讬 讘谉 诇拽讜谞讬讗 住驻讬讞讬 讻专讜讘 讘诪讜爪讗讬 砖讘讬注讬转 讛讜讗 讚讗讻诇 讻专''砖 讘谉 讬讜讞讬 讜诇讗 诪砖诪注 讛讻讬 讜专讘谞谉 讙讝专讬 讛讬转讬专讗 讗讟讜 讗讬住讜专讗 讜讻讜诇谉 讗住讜专讬谉 讜讘讙诪专讗 讚讚诪讗讬 讘驻专拽 砖谞讬 讙专住 诇注谞讬谉 住驻讬讞讬诐 诪专''讛 讜注讚 讞谞讜讻讛 讗讬住讜专 住驻讬讞讬诐 讜诪讞谞讜讻讛 讜注讚 专''讛 讛讬转专 住驻讬讞讬诐 讜转谞讬讗 讘转讜住驻转讗 讘驻''讛 讘爪诇讬诐 砖讬爪讗讜 诪砖讘讬注讬转 诇诪讜爪讗讬 砖讘讬注讬转 讗诐 注砖讜 讻讬讜爪讗 讘讛谉 诪讜转专讬谉 讜讗诐 诇讗讜 讗住讜专讬谉 讜转专讜讬讬讛讜 讗诇讬讘讗 讚专''注 讚讗住专 住驻讬讞讬诐 诪讚讗讜专讬讬转讗 讘砖讘讬注讬转 讗讘诇 诇专讘谞谉 讚驻诇讬讙讬 注诇讬讛 诇讬讻讗 诇诪讬讙讝专 讜诪讛 砖驻讬' 专讘讬谞讜 谞住讬诐 讚诪讛 砖讙讚诇 讘砖砖讬转 讜谞讻谞住讛 诇砖讘讬注讬转 讛讬讻讗 讚讗讬讻讗 诇诪讬讟注讬 砖诪讗 讙讚诇 讘砖讘讬注讬转 讗住讜专 拽砖讛 诇专砖讘''讗 讚转谞讬讗 讘驻''拽 讚专''讛 (讚祝 讟讜.) 专''砖 讘谉 讬讛讜讚讛 诪砖讜诐 专''砖 讗讜诪专 讗转专讜讙 讘转 砖砖讬转 砖谞讻谞住讛 讘砖讘讬注讬转 驻讟讜专 诪谉 讛诪注砖专 讜诪谉 讛讘讬注讜专 讜讛砖转讗 讘讬注讜专 诇讗 讛讜讬 讗诇讗 讘讝诪谉 砖讛驻讬专讜转 讻诇讬诐 讜讗驻''讛 拽讗诪专 驻讟讜专 诪谉 讛讘讬注讜专 讜讗注''讙 讚讗讬讻讗 诇诪讬讟注讬 讜诇诪讬诪专 砖讝讛 讛讗转专讜讙 讙讚诇 讘砖讘讬注讬转 讜讬''诇 讚讛转诐 诪讬讬专讬 诪讚讗讜专讬讬转讗 讗''谞 讻砖诇拽讟谉 讘转讞讬诇转讛 砖诇 砖讘讬注讬转 讚诇讬讻讗 诇诪讬讟注讬 诪讬讛讜 讛讗 拽砖讬讗 诇专''讬 讚讘砖诪注转讗 诪砖诪注 诇讻''注 讚讬专拽讜转 讛讙讚讬诇讬谉 讘砖讘讬注讬转 讗住讜专讬谉 讘讗讻讬诇讛 讜讘诪住讻转 砖讘讬注讬转 诪砖诪注 讚砖专讜 讚转谞谉 (驻''讟 诪''讚) 讛讗讜诪专 诇驻讜注诇 讛讬诇讱 讚讬谞专 讝讛 讜诇拽讟 诇讬 讘讜 讬专拽 讛讬讜诐 讜讘驻专拽 讘转专讗 讚注''讝 (讚祝 住讘.) 诪讬讬转讬 诇讛 讜转讬专抓 专''讬 讚讘砖诇 注专讘 砖讘讬注讬转 诪讬讬专讬 讜诪讛 砖讬砖 讘讛谉 讚讬谉 砖讘讬注讬转 诇注谞讬谉 住讞讜专讛 讜砖讗专 讚讬谞讬诐 诇驻讬 砖谞诇拽讟 讘砖讘讬注讬转 讚讘讬专拽 讗讝诇讬谞谉 讘转专 诇拽讬讟讛: 讻讙讜谉 讗谞讗 讚讬讚注谞讗 讘拽讘讬注讗 讚讬专讞讗. 讜诇讗 讘住讜讚 讛注讬讘讜专 拽讗诪专 讚讛讗 讘谞讬 讘讘诇 讘拽讬讗讬 讘注讬讘讜专讗 讚讬专讞讗 讻讚讗诪专讬谞谉 讘专讬砖 讘讬爪讛 (讚祝 讚:) 讜注讘讚讬 转专讬 讬讜诪讬 讗诇讗 诪驻专砖 专''转 砖讛讬讛 讘诪拽讜诐 砖砖诇讜讞讬 讘讬转 讚讬谉 诪讙讬注讬谉 讜砖诐 讗讬谉 注讜砖讬谉 讗诇讗 讬讜诐 讗讞讚 讜讛讬讬谞讜 讘拽讘讬注讗 讚讬专讞讗 砖讛讬讛 讬讜讚注 诪转讬 谞拽讘注 讛讞讜讚砖 讚讛转诐 诇讬讻讗 诇诪讬讙讝专 砖诪讗 讬注砖讛 诪诇讗讻讛 讘讬''讟 砖砖讜诪注讬谉 拽讬讚讜砖 讛讞讜讚砖: 

专讘讬谞讜 讞谞谞讗诇

讗讬谞讬 讜讛讗 讗讬讛讜 讚讗诪专 住讞 诇讬 讬讜谞转谉 讘谉 讗诇注讝专 讚讗讬讛讜 专' 砖诪注讜谉 讘谉 讬讜住讬 讘谉 诇拽讜谞讬讗 砖谞讟诇 住驻讬讞讬 讻专讜讘 讜讗讻诇 讜谞讟诇 讜谞转谉 诇讬 讗诪专 讗谞讬 砖专讗讬转讬 讗转 专' 砖诪注讜谉 讘谉 讬讜讞讗讬 砖讗讻诇 住驻讬讞讬 讻专讜讘 讘砖讘讬注讬转 讻讚讬 讛讜讗 诇住诪讜讱 注诇讬讜 讘驻谞讬讜 讜砖诇讗 讘驻谞讬讜 讗转讛 讘驻谞讬 讗讻讜诇 砖诇讗 讘驻谞讬 讗诇 转讗讻诇 讜住"诇 驻诇讬讙讬 讚讬讚讬讛 讗讚讬讚讬讛:




诪讗讬 专' 砖诪注讜谉 讚转谞谉 讘转专讜诪讜转 驻"讟 专' 砖诪注讜谉 讗讜诪专 讻诇 讛住驻讬讞讬' 讗住讜专讬谉 讞讜抓 诪住驻讬讞讬 讻专讜讘 砖讗讬谉 讘讻讬讜爪讗 讘讛谉 讘讬专拽讜转 讛砖讚讛 讜讞讻诪讬诐 讗讜诪专讬诐 讻诇 讛住驻讬讞讬诐 讗住讜专讬谉 专' 砖诪注讜谉 讜讞讻诪讬诐 讗讬转 诇讛讜 讛讗讬 讚专' 注拽讬讘讗 讚转谞讬讗 讛谉 诇讗 谞讝专注 讜诇讗 谞讗住讜祝 讗转 转讘讜讗转谞讜 讗诪专 专' 注拽讬讘讗 诪讗讞专 砖讗讬谉 讝讜专注讬谉 诪讛讬讻谉 讗讜住驻讬谉 诪讻讗谉 诇住驻讬讞讬诐 砖讗住讜专讬谉 驻讬' 讛谉 诇讗 谞讝专注 讜诪讗讬 砖讗讬谞讜 讝讜专注 讜讚讗讬 砖讗讬谞讜 讗讜住祝 讗诇讗 讗驻讬' 讛住驻讬讞讬诐 砖爪诪讞讜 诇讗 谞讗住讜祝 讗讜转诐 诪讻讗谉 诇住驻讬讞讬诐 砖讗住讜专讬谉 诇讗讜住驻谉 讘砖讘讬注讬转 讜讻讜诇讬 注诇诪讗 住驻讬讞讬诐 讗住讜专讬谉 讜讘住驻讬讞讬 讻专讜讘 驻诇讬讙讬 专讘谞谉 住讘专讬 讙讝专讬谞谉 住驻讬讞讬 讻专讜讘 讗讟讜 砖讗专 住驻讬讞讬诐 讞砖讬讘讬 讚讗诐 谞转讬专 住驻讬讞讬 讻专讜讘 砖诪讗 讬转讬专讜 讛谉 砖讗专 住驻讬讞讬诐 讬讗诪专讜 诪讗讬 砖谞讗 住驻讬讞讬 讻专讜讘 诪砖讗专 讻诇 讛住驻讬讞讬诐 讞讚讗 讛讜讗 讜专' 砖诪注讜谉 住讘专 诇讗 讙讝专讬谞谉 讚讛讗 讗讬谉 讻讬讜爪讗 讘讛谉 讘讬专拽讜转 讛砖讚讛 讚谞讬诪讗 讗转讬 诇讗讞诇讜驻讬 讘讛讜 讛谞讬 讘讛谞讬 讛诇讻讱 诇讗 讙讝专讬谞谉 讜诪爪讬谞讜 讘诪砖谞讛 专' 砖诪注讜谉 讗讜诪专 讻诇 讛住驻讬讞讬谉 讗住讜专讬谉 讞讜抓 诪住驻讬讞讬 讻专讜讘 砖讗讬谉 讻讬讜爪讗 讘讛谉 讘讬专拽讜转 砖讚讛 诪讻诇诇 砖住驻讬讞讬 讻专讜讘 诪讜转专讬谉 讜讙专住讬' 讘讙诪专讗 专' 讞诪讗 讘专 注讜拽讘讗 讘砖诐 专' 讬讜住讬 讘专 讞谞讬谞讗 讗讜诪专 诪驻谞讬 砖讚专讻谉 诇讙讚诇 讗诪讛讜转 讬讛讜 讗住讜专讬谉. 



讗诪专 专' 砖诪讜讗诇 讻诇 讬专拽 讗转讛 讬讻讜诇 诇注诪讜讚 讘讬谉 讞讚砖 讘讬谉 讬砖谉 讘专诐 讛讻讗 砖诇讗 讬诇讱 讜讬讘讬讗 诪谉 讛讗讬住讜专 讜讬讗诪专 诪谉 讛讗诪讛讜转 讛讘讗转讬 诇讻讗讜专讛 专' 砖诪注讜谉 讗讜诪专 讻诇 讛住驻讬讞讬' 诪讜转专讬谉 诪砖诪注. 讜转讜 讙专住讬谞谉 专' 砖诪注讜谉 讘谉 讬讜讞讗讬 讛讜讛 注讘专 讘砖诪谞讜谞讬转讗 讞诪讗 讞讚 诪诇拽讟 砖讘讬注讬转 讗诪专 诇讬讛 讗住讜专 讗诪专 诇讬讛 住驻讬讞讬谉 讗讬谞讜谉 讜诇讬转 讗谞转 讚砖专讬 讗诪专 诇讬讛 讜诇讬转 讞讘专讬 讞诇讜拽讬谉 注诇讬 讜拽专讗 注诇讬讜 讜驻讜专抓 讙讚专 讬砖讻谞讜 谞讞砖 讜讗注"讙 讚讗讬讻讗 诇砖谞讜讬讬 讻讬 住驻讬讞讬 讻专讜讘 讛讬讜 诪讬讛讜 讻讬 诪注讬讬谞转 讘讬讛 讘拽爪讬专转 住驻讬讞讬诐 讞诇拽讜 讻讚转谞讬讗 住驻讬讞讬 砖讘讬注讬转 讗讬谉 转讜诇砖讬谉 讗讜转谉 讘讬讚 讗讘诇 讞讜专砖 讻讚专讻讜 讜讘讛诪讛 专讜注讛 讻讚专讻讛 诪专 住讘专 讙讝专讬谞谉 讜诪专 住讘专 诇讗 讙讝专讬谞谉:




诪转谞讬' 讛讛讜诇讱 诪诪拽讜诐 砖注讜砖讬谉 诇诪拽讜诐 砖讗讬谉 注讜砖讬谉 讻讜' 讗拽砖讬谞谉 讗讛讗 讚转谞谉 讜讗诇 讬砖谞讛 讗讚诐 诪驻谞讬 讛诪讞诇讜拽讜转 讜讻讬 诪诪拽讜诐 砖讗讬谉 注讜砖讬谉 诇诪拽讜诐 砖注讜砖讬谉 讗诇 讬砖谞讛 讗诇讗 注讜砖讛 讜讛讗 讗谞谉 转谞谉 谞讜转谞讬谉 注诇讬讜 讞讜诪专讬 诪拽讜诐 砖讬爪讗 诇砖诐 讜讘讗讜转讜 诪拽讜诐 讗讬谉 注讜砖讬谉 讜诪砖谞讬 讗讘讬讬 讛讗 讚转谞谉 讗诇 讬砖谞讛 讗专讬砖讗 讚拽转谞讬 讛讛讜诇讱 诪诪拽讜诐 砖注讜砖讬谉 诇诪拽讜诐 砖讗讬谉 注讜砖讬谉 讗诇 讬砖谞讛 诪诪谞讛讙 讛诪拽讜诐 砖讘讗 讘讜 讗诇讗 讬砖讘 讜诇讗 讬注砖讛. 



专讘讗 讗诪专 诇注讜诇诐 讗住讬驻讗 讛讛讜诇讱 诪诪拽讜诐 砖讗讬谉 注讜砖讬谉 诇诪拽讜诐 砖注讜砖讬谉 谞讜转谞讬谉 注诇讬讜 讞讜诪专讬 诪拽讜诐 砖讬爪讗 诪砖诐 讜讬砖讘 讜诇讗 讬注砖讛 讜讗诐 转讗诪专 讗诇 讬砖谞讛 诪驻谞讬 讛诪讞诇讜拽讜转 砖讬讘讗讜 诇讜诪专 讻讬 讛讜讗 砖讬砖讘 讘讟诇 住讘讜专 讛讜讗 讻讬 讛诪诇讗讻讛 讗住讜专讛 讜讛诇诇讜 砖注讜砖讬谉 注讜讘专讬谉 讜讗转讜 诇讗讬谞爪讜讬讬 讛讻讬 专讜爪讛 诇讜诪专 讗讬谉 讘讝讛 诪讞诇讜拽讜转 讻讬 讬砖 诇讜诪专 讛专讜讗讛 讗讜转讜 讬讜砖讘 讜讘讟诇 讗讜诪专 讗讬谉 诇讜 诪诇讗讻讛 诇注砖讜转 讜诇讗讜 诪砖讜诐 砖讗讜诪专 砖讛诪诇讗讻讛 讗住讜专讛 讛诇讗 转专讗讛 讻诪讛 讘谞讬 讗讚诐 讬讜砖讘讬谉 讜讘讟诇讬谉 诪讗谞砖讬 讛诪拽讜诐 讘注爪诪讜 讗讜诪专 驻讜拽 讞讝讬 讻诪讛 讘讟诇谞讬 讗讬讻讗 讘砖讜拽讗 讜诇讗讜 诪砖讜诐 讚诪诇讗讻讛 讗住讜专讛 住讘讬专讗 诇讛讜 讚拽讗诪专讬 讚讘讟诇:






专讬讟讘"讗

讗诪专 诇讬讛 专讘 住驻专讗 诇专' 讗讘讗 讻讙讜谉 讗谞谉 讚讬讚注讬谞谉 讘拽讘讬注讗 讚讬专讞讗. 驻讬' 讗驻讬' 讘讝诪谉 讛砖诇讜讞讬诐 讛讬讬转讬 讬讜讚注 讘拽讘讬注讗 讚讬专讞讗 讻讬 讘讝诪谉 讛讝讛 讛讗 拽讬讬诪讗 诇谉 讚讬讚注讬谞谉 讘拽讘讬注讗 讚讬专讞讗 讜讙讝专讜 诇注砖讜转 砖谞讬 讬诪讬诐 讟讜讘讬诐 诪砖讜诐 诪谞讛讙 讗讘讜转讬讛诐 讘讬讚讬讛诐. 讻讱 驻讬' 专"转 讝"诇. 讻转讘 专讘讬谞讜 讝专讞讬讛 讛谞讬 讚谞讞转讬 诪诪注专讘讗 讗住讜专 诇讛讜 诇诪讬注讘讚 注讘讬讚转讗 讘讬讜"讟 砖谞讬 讘讬讬砖讜讘 讗驻讬' 讚注转讜 诇讞讝讜专 诇驻讬 砖讛讜讗 诪谞讛讙 诇讞讝讜专 (谞"诇 讚爪"诇 诇讛讞诪讬专, 讛诪注转讬拽) 讻诇 讝诪谉 砖驻砖讟 讗讬住讜专讗 讘讻诇 讛讙讜诇讛 讻讜诇讛 讜讗讬谉 诇驻专讜抓 讜讘诪讚讘专 诪讜转专 讗驻讬' 讗讬谉 讚注转讜 诇讞讝讜专 讻诇 讝诪谉 砖诇讗 讛讙讬注 诇讬讬砖讜讘 诇驻讬 砖注讚讬讬谉 诇讗 讛讜拽讘注 诇讛讬讜转 讻诪讜转诐 讜讗诐 讛讙讬注 诇讬讬砖讜讘 讜讗讬谉 讚注转讜 诇讞讝讜专 讛讜拽讘注 讘讬谞讬讛诐 讜讬注砖讛 讻诪讜转诐 讜讗住讜专 讘讬谉 讘讬讬砖讜讘 讘讬谉 讘诪讚讘专 注"讻:



讜讻转讘 讛专讬"讟 讝"诇 讜讚讘专讬讜 讘讝讛 讘专讜专讬诐 讜谞讻讜谞讬诐 讗讘诇 讛讜讗 讝"诇 讻转讘 讘注谞讬谞讬 讛诪谞讛讙讬诐 砖诇 砖诪讜注转谞讜 讚讘专讬诐 砖讗讬谞讜 诪讞讜讜专讬诐 讻诪讜 砖讬转讘讗专 诇讻诇 讗讚诐 讜讚讘专讬讜 讜转砖讜讘转诐 讻转讜讘讬诐 讘住驻专 讛诪诇讞诪讜转 讛':





讛诪讗讬专讬

讻诇 诪讛 砖讛讗专抓 诪讜爪讬讗讛 讘砖讘讬注讬转 讛谉 诪谉 讛讝专注讬诐 砖谞驻诇讜 讘讛 拽讜讚诐 砖讘讬注讬转 讛谉 诪谉 讛注拽专讬诐 砖谞拽爪专讜 讜讞讝专讜 讜爪诪讞讜 讛讻诇 谞拽专讗 住驻讬讞 讜诪讜转专 诇讗讻诇讜 诪谉 讛转讜专讛 诪转讜专转 讛驻拽专 注讚 讛讘讬注讜专 讻砖讗专 讛驻讬专讜转 砖讗讬谉 讚谞讬谉 讗讜转谉 讻诪讬 砖谞讝专注讜 讗诇讗 讻驻讬专讜转 讛讬讜爪讗讬诐 诪谉 讛讗讬诇谉 讗讘诇 讞讻诪讬诐 讙讝专讜 注诇讬讛诐 砖诇讗 诇讗讻诇诐 讻诇诇 专"诇 讗祝 拽讜讚诐 讛讘讬注讜专 诪驻谞讬 讛讞砖讜讚讬诐 砖讛讬讜 讝讜专注讬诐 拽讟谞讬讜转 讜转讘讜讗讜转 讜讝专注讬谞讬 讙讬谞讛 讘住转专 讜讻砖讛讬讜 爪讜诪讞讬诐 讛讬讜 讗讜诪专讬诐 住驻讬讞讬诐 讛诐 讜诇讗 讛砖讗讬专讜 讛讬转专 讘讗讻讬诇讛 驻讬专讜转 砖讘讬注讬转 注讚 讝诪谉 讛讘讬注讜专 讗诇讗 讘驻讬专讜转 讛讗讬诇谉 讜讘注砖讘讬诐 砖讗讬谉 讚专讱 诇讝专注诐 诇专讜讘 讘谞讬 讗讚诐 讜讗祝 讘住驻讬讞讬诐 注爪诪诐 讛砖讗讬专讜 讛讬转专 讘讗讜转诐 讛注讜诇讬诐 讘砖讚讛 讘讜专 砖讗讬谉 讚专讱 诇讝专讜注 诇砖诐 诪驻谞讬 砖讗讬谞讜 爪讜诪讞 讜讻谉 讘砖讚讛 谞讬专 砖讗祝 讝讜 谞讝讛专 诪诇讝专注讛 讘讚讘专讬诐 讗诇讜 砖专讜爪讛 讛讜讗 讘转拽讜谞讛 讜讻谉 砖讘砖讚讛 讻专诐 砖讗讬谉 讗讚诐 讗讜住专 讻专诪讜 讜讻谉 砖讘砖讚讛 讝专注 砖讛住驻讬讞讬诐 诪驻住讬讚讬诐 讗讜转诐 讛讗 讻诇 砖讗专 讛住驻讬讞讬诐 讻讙讜谉 砖讘讙讬谞讛 讗讜 砖讚讛 讛讚讜诪讛 诇讛 砖注驻专讛 诪讝讚讘诇 讜诪爪诪讬讞 讻诇 讛住驻讬讞讬诐 讗住讜专讬诐 讘讛 讜讗驻讬诇讜 住驻讬讞讬 讻专讜讘 讗注"驻 砖讛注谞讬谉 谞讬讻专 讘讛诐 讘讬谉 住驻讬讞 诇讘讬谉 砖谞讝专注讛 讜讛讜讗 注谞讬谉 砖讗讬谉 讻讬讜爪讗 讘讜 讘讬专拽 讛砖讚讛 专"诇 砖讬讛讗 谞讬讻专 讘讬谉 住驻讬讞 诇讘讗 诪讚专讱 讝专讬注讛 诪驻谞讬 砖讗讬诇讜 谞转讬专 讘讛诐 讬讘讜讗讜 诇讛转讬专 讗讞专讬诐 注诇 讬讚诐 讜拽爪转 讞讻诪讬诐 诇讗 讞砖砖讜 诇讙讝专讛 讝讜 讜讛讬讜 讗讜讻诇讬诐 住驻讬讞讬 讻专讜讘 讗诇讗 砖讗祝 讛诐 讛讬讜 诪讝讛讬专讬诐 砖诇讗 诇谞讛讜讙 讘讛诐 讛讬转专 讗讞专讬讛诐 讻诪讜 砖讻转讘谞讜 讜讬"诪 讘讛讬转专 住驻讬讞讬 讻专讜讘 诪驻谞讬 砖讛诐 讚讜诪讬诐 诇讗讬诇谞讜转 砖讛诐 讙讚诇讬诐 诪谉 讛讙讝注 专"诇 砖爪讜诪讞讬诐 诪谉 讛注讬拽专讬诐 讗讞专 砖谞拽爪专讜 讻讚专讱 讛讗讬诇谞讜转:



讗注"驻 砖讚讘专讬诐 讗诇讜 诇注谞讬谉 驻住拽 讻讱 讛诐 诪"诪 诇注谞讬谉 讘讬讗讜专 讛住讜讙讬讗 讝讛 砖讗诪专讜 讚专' 砖诪注讜谉 讚拽讗诪专 讻诇 讛住驻讬讞讬诐 讗住讜专讬诐 讜诪驻谞讬 讛讞砖讜讚讬诐 讻诪讜 砖讘讬讗专谞讜 讞讜抓 诪住驻讬讞讬 讻专讜讘 讜专讘谞谉 讚讗住专讬 讗祝 讘住驻讬讞讬 讻专讜讘 转专讜讬讬讛讜 驻诇讬讙讬 讗诇讬讘讗 讚专' 注拽讬讘讗 驻讬专讜砖讜 [讚讛讜讗] 讗讜住专 诪谉 讛转讜专讛 住驻讬讞讬诐 讘讗住讬驻讛 讜讚专讱 砖诪讜专 讗祝 拽讜讚诐 讝诪谉 讛讘讬注讜专 讜诇讗 讛转讬专 讗诇讗 讚专讱 讛驻拽专 讜讗祝 讝讜 讚讜拽讗 注讚 讛讘讬注讜专 讜诪讘讬讗 专讗讬讛 诪讚讻转讬讘 讛谉 诇讗 谞讝专注 讜诇讗 谞讗住讜祝 讗转 转讘讜讗转谞讜 诪讗讞专 砖讗讬谉 讝讜专注讬谉 诪讛讬讻谉 讗讜住驻讬谉 讗诇讗 诪讻讗谉 诇住驻讬讞讬诐 砖讗住讜专讬诐 讻诇讜诪专 诇讗 谞讝专注 诇讻转讞讬诇讛 讜诇讗 谞讗住讜祝 诪谉 讛住驻讬讞讬诐 讗诇讗 砖谞讗讻诇 诪讛诐 诪谉 讛讛驻拽专 讻讚讬谉 砖讗专 驻讬专讜转 注讚 讝诪谉 讛讘讬注讜专 讜专讘谞谉 驻诇讬讙讬 注诇讬讛 讘转讜专转 讻讛谞讬诐 诇讜诪专 砖讗讬谉 住驻讬讞讬诐 [诪讚讘专讬] 转讜专讛 砖诇讗 诇讗讻诇诐 诪谉 讛砖诪讜专 讜讚专讱 讗住讬驻讛 拽讜讚诐 讛讘讬注讜专 讗诇讗 [诪讚讘专讬] 住讜驻专讬诐 讛讗 诇讗讞专 讛讘讬注讜专 讗住讜专讬诐 讜讘讬讗讜专 讛驻住讜拽 诇讚注转诐 讛谉 诇讗 谞讝专注 讜讗祝 诪讛 砖谞讗住讜祝 诪谉 讛住驻讬讞讬诐 讗讬谉 讗谞讜 诪讻谞讬住讬谉 讗讜转讜 诇拽讬讜诐 砖讛专讬 讗转讛 讗讜诪专 砖谞讘注专讛讜 讗"讻 诪讛 谞讗讻诇 讗讞专 讛讘讬注讜专 讜讗讜诪专 注讻砖讬讜 砖讝讛 砖谞讞诇拽讜 专' 砖诪注讜谉 讜专讘谞谉 讜砖砖谞讬讛诐 砖讜讬诐 诇讗住讜专 讗讻讬诇讛 诇讙诪专讬 讗祝 拽讜讚诐 讛讘讬注讜专 诪讙讝专转 讛讞砖讜讚讬诐 讜砖诇讗 谞讞诇拽讜 讗诇讗 讘住驻讬讞讬 讻专讜讘 诇讚注转 专' 注拽讬讘讗 讗诪专讜讛 砖谞讜转谉 诇住驻讬讞讬诐 讚讬谉 砖讘讬注讬转 诇讗住专诐 诪谉 讛转讜专讛 讘讗住讬驻讛 讜讘砖讬诪讜专 讗祝 诇拽讜讚诐 讛讘讬注讜专 讜砖诇讗 诇讗讻讜诇 讗诇讗 诪转讜专转 讛驻拽专 讚讗讬诇讜 诇专讘谞谉 砖诪转讬专讬谉 讘讗住讬驻讛 讜讘砖讬诪讜专 诪谉 讛转讜专讛 住讜诪讻讬诐 讛诐 注诇 讛讗住讬驻讛 讜讗讬谉 讘讗讬谉 诇讝专讜注 讚谞讬讞讗 诇讛讜 诇注讘讜专 注诇 讚讘专讬 住讜驻专讬诐 讘讗住讬驻讛 诪砖讬注讘专讜 注诇 讚讘专讬 转讜专讛 讘讝专讬注讛 讗讘诇 诇专' 注拽讬讘讗 砖讗讜住专 讘讗住讬驻讛 诪谉 讛转讜专讛 诪讗讞专 砖讗讬谉 专砖讗讬谉 诇讗住讜祝 讜讗诐 讬讘讜讗讜 诇注讘讜专 注诇 讛讗住讬驻讛 讬讛讗 讛讚讘专 谞讬讻专 谞讬讞讗 诇讛讜 诇讝专讜注 讘讞砖讗讬 讜讬讗诪专讜 住驻讬讞讬诐 讛诐 讜诪转讜讱 讻讱 讙讝专讜 讘讛诐 砖诇讗 诇讗讻讜诇 讻诇诇 讗祝 诪谉 讛讛驻拽专 讜讗祝 拽讜讚诐 讝诪谉 讛讘讬注讜专 讜诇讚注转 专' 注拽讬讘讗 讝讛 砖讻转讜讘 讗转 住驻讬讞 拽爪讬专讱 诇讗 (转诇拽讟) [转拽爪讜专] 驻讬专讜砖讜 砖诇讗 转诇拽讟讛讜 讚专讱 拽爪讬专讛 讜讗住讬驻讛 讜诇讚注转 讞讻诪讬诐 砖诪转讬专讬谉 讘讗住讬驻讛 驻讬专讜砖讜 砖诇讗 转讗住驻讛讜 讻讚专讱 砖讗专 讛砖谞讬诐 讘讛注诪讚转 讻专讬 讜讚讬砖讛 讘驻专讜转 讗诇讗 砖讬砖诪专 讜讬拽爪讜专 讜讬讗住讜祝 讘讘讬转讜 注诇 讬讚 注诇 讬讚:



讜砖诪讗 转讗诪专 讛讗讬讱 讗转讛 讗讜诪专 砖专' 注拽讬讘讗 诪转讬专 诪谉 讛转讜专讛 讘讗讻讬诇转 住驻讬讞讬诐 诪转讜专转 讛驻拽专 讜讛专讬 讘专讗砖讜谉 砖诇 诪谞讞讜转 讛' 讘' 讗诪专讜 诪谉 讛讘拽专 诇讛讜爪讬讗 讗转 讛讟专驻讛 讜讛诇讗 讚讬谉 讛讜讗 讜诪讛 讘注诇 诪讜诐 砖诪讜转专 诇讛讚讬讜讟 讗住讜专 诇讙讘讜讛 讟专驻讛 砖讗住讜专讛 讜讻讜' 讜拽讗诪专 注诇讛 诪谞讞转 讛注讜诪专 讬讜讻讬讞 砖讗住讜专 诇讛讚讬讜讟 讜诪讜转专 诇讙讘讜讛 诪讛 诇注讜诪专 砖讻谉 诪转讬专 讞讚砖 诇讛讚讬讜讟 注讜诪专 砖诇 砖讘讬注讬转 讬讜讻讬讞 砖讗讬谉 讘讜 讞讚砖 诪讛 诇注讜诪专 砖诇 砖讘讬注讬转 砖讻谉 诪转讬专 住驻讬讞讬诐 讻专' 注拽讬讘讗 讚讗住专 讜讗诐 讛讜讗 诪转讬专诐 拽讜讚诐 讛讘讬注讜专 注讚讬讬谉 讛讬讛 诇讜 诇讜诪专 砖讻谉 诪转讬专 讞讚砖 拽讜讚诐 讛讘讬注讜专 砖讛专讬 讛驻住讞 砖讛讜讗 讝诪谉 讛讘讗转 讛注讜诪专 讗讬谞讜 讝诪谉 讛讘讬注讜专 讚讗讚专讘讛 转讞讬诇转 拽爪讬专 讛讜讗 讗讬谉 讝讜 拽讜砖讬讗 砖讛住驻讬讞讬诐 诪讙专注讬谞讬 砖谞讛 砖砖讬转 讛诐 讗诇讗 砖诇讗 讛讘讬讗讜 砖诇讬砖 注讚 转讞讬诇转 砖讘讬注讬转 讜诪"诪 诇拽讬讟转诐 拽讜讚诐 讛驻住讞 讜讗讬谞诐 讘讗讬住讜专 讞讚砖 讻讙讜谉 砖讛诐 诪讘讬转 讛砖诇讞讬谉 砖讘注诪拽讬诐 砖讗讬谉 专讗讜讬讬诐 诇注讜诪专 讜专砖讗讬 诇拽爪讜专 讜讘诇讘讚 砖诇讗 讬讙讚讜砖 讜驻讬专砖讜 讙讚讜诇讬 讛专讘谞讬诐 讛讟注诐 诪驻谞讬 砖讛谉 专注讜转 讜讗讬谞谉 专讗讜讬讜转 诇拽专讘谉 讜诪"诪 谞专讗讛 诇讬 讚讻诇 住驻讬讞讬诐 讛谞诇拽讟讬诐 讘讞讜专祝 讗讬谞诐 讘讚讬谉 讞讚砖 讜讘讬转 讛砖诇讞讬谉 砖讘注诪拽讬诐 讗讬谉 讛讟注诐 讗诇讗 砖诪诪讛专讬诐 诇讛转讘砖诇 讜讻诪讜 砖讗诪专讜 讘转讜专转 讻讛谞讬诐 讜拽爪专转诐 讗转 拽爪讬专讛 砖转讛讗 转讞讬诇讛 诇讻诇 讛谞拽爪专讬诐 讬讻讜诇 讗祝 砖诇 讘讬转 讛砖诇讞讬诐 讜讘讬转 讛注诪拽讬诐 转诇诪讜讚 诇讜诪专 拽爪讬专讻诐 砖诇 讻诇讻诐 讬爪讗 砖诇 讘讬转 讛砖诇讞讬诐 讜砖诇 讘讬转 讛注诪拽讬诐 砖讗讬谞讜 砖诇 讻诇讻诐 讻诇讜诪专 砖诪诪讛专讬诐 诇讛转讘砖诇 讜讗"讻 讝讛 砖讗诪专转 讘诪谞讞讜转 砖诪转讬专 住驻讬讞讬诐 驻讬专讜砖讜 注诇 讛谞诇拽讟讬诐 讘住诪讜讱 诇讜 讜诪讗讞专 砖讻谉 讗驻砖专 砖讘讛讘讗转 讛注讜诪专 讛讜讛 诇讬讛 讗讞专 讛讘讬注讜专 砖讻讘专 讻诇讛 诇讞讬讛 砖讘砖讚讛:



讝讜 讛讬讗 砖讬讟转谞讜 讗注"驻 砖讬爪讗谞讜 诪讻诇诇 讻诇 砖讗专 讛诪驻专砖讬诐 讗诇讗 砖诪"诪 谞砖讗专 诇谞讜 诪谉 讛拽讜砖讬讗 砖讘转砖讬注讬 砖诇 砖讘讬注讬转 讗诪专讜讛 诇讝讜 砖诇 专' 砖诪注讜谉 讘讛驻讱 专"诇 专' 砖诪注讜谉 讗讜诪专 讻诇 讛住驻讬讞讬诐 诪讜转专讬诐 讞讜抓 诪住驻讬讞讬 讻专讜讘 讜讞讻诪讬诐 讗讜诪专讬诐 讻诇 讛住驻讬讞讬诐 讗住讜专讬诐 讜讻谉 讘转诇诪讜讚 讛诪注专讘 讘专讗砖讜谉 砖诇 讘专讻讜转 专' 砖诪注讜谉 讞诪讗 讘砖诪讟转讗 讞讚 讚诪诇拽讟 住驻讬讞讬诐 讗诪专 诇讬讛 讜诇讬转 讗讬住讜专 讗诪专 讜诇讗讜 讗转 讛讜讗 讚砖专讬转 讗诪专 诇讬讛 讜讗讬谉 讞讘专讬 讞诇讜拽讬诐 注诇讬 拽专讗 注诇讬讛 讜驻讜专抓 讙讚专 讬砖讻谞讜 谞讞砖 讜讻谉 讛讜转 诇讬讛 讜讗谞讜 诪转专爪讬诐 砖讝讜 砖讘讻讗谉 讘住驻讬讞讬 砖讘讬注讬转 砖谞讻谞住讜 诇砖诪讬谞讬转 讜诪讗讞专 砖爪诪讞讜 讘砖讘讬注讬转 讗住讜专讬诐 讞讜抓 诪砖诇 讻专讜讘 砖讚专讻诐 诇讙讚诇 讗讬诪讛讜转 专"诇 讛专讗砖讬诐 砖讛讝专注 诇砖诐 讜讛讚讘专 谞讬讻专 砖讻诇 砖诇讗 讙讚诇讜 讗讬诪讛讜转 砖诇 砖诪讬谞讬转 讛诐 诇驻讬 讛讝诪谉 砖注讘专 诪谉 讛砖诪讬谞讬转 讜讝讜 砖诇 砖讘讬注讬转 讘住驻讬讞讬 砖砖讬转 砖谞讻谞住讜 诇砖讘讬注讬转 讜诪转讜讱 讻讱 诪讜转专讬谉 砖谞讬讻专 讛讜讗 砖讛诐 砖诇 砖砖讬转 讞讜抓 诪谉 讛讻专讜讘 砖讚专讻谉 诇讙讚诇 讗讬诪讛讜转 讜讗讙讘 讗讜转诐 砖讙讚诇讜 讗讬诪讛讜转 砖讛诐 砖诇 砖砖讬转 讬砖 诇讞讜砖 砖诪讗 讬讘讬讗 诪谉 讛讗讬住讜专 专"诇 诪讗讜转诐 砖诇讗 讙讚诇讜 讗讬诪讛讜转 讜讬讗诪专 诪讗讬诪讛讜转 砖讘砖砖讬转 讛讘讗转讬 讜讝讛讜 诪注砖讛 砖诇 专' 砖诪注讜谉 讘转诇诪讜讚 讛诪注专讘 讜讛讜讗 砖讗诪专 讜驻讜专抓 讙讚专 讬砖讻谞讜 谞讞砖 讻诇讜诪专 砖诇讗 谞讗诪专讛 讗诇讗 诪砖讜诐 讙讚专 讜讗祝 讝讜 砖讗专 诪驻专砖讬诐 驻专砖讜讛 讘驻谞讬诐 讗讞专讬诐 讜讘讗诪转 讛讚讘专讬诐 诪讘讜诇讘诇讬诐 讻诪注讟 砖讗讬 讗驻砖专 诇讬砖讘诐 讻讛讜讙谉 讜讗谞讜 驻专砖谞讜 诪讛 砖谞专讗讛 诇谞讜 砖讛讜讗 诪转讬砖讘 讬讜转专 诇驻讬 讘诇讘讜诇 讛住讜讙讬讜转 砖讘注谞讬谉 讝讛 讘讘讘诇讬 讜讘讬专讜砖诇诪讬 讜讘诪砖谞讬讜转:





转讜住驻讜转 专讬"讚 (诪讛讚讜专讛 转诇讬转讗讛)

讘讚"讛 讻诇 讛住驻讬讞讬诐 讻讜' 讚讛转诐 诪讬讬专讬 讘住驻讬讞讬诐 砖讙讚诇讜 讘讜' 讘讛讬转专 讜谞讻谞住讜 讘砖讘讬注讬转 讜谞砖转讛讜 注讚 诇讗讞专 讛讘讬注讜专 讻讜' 注讻"诇 讛讜爪专讻讜 诇诪讬诪专 讘谞砖转讛讜 注讚 诇讗讞专 讛讘讬注讜专 诇驻讬' 专"转 讚诇注讬诇 讚住驻讬讞讬 讻专讜讘 讘砖讘讬注讬转 砖专讬 讜讻讚诪住讬讬诪讬 讚讘专讬讛诐 讜讛讱 讚砖诪注转讬谉 讗讬讬专讬 讘砖讘讬注讬转 注爪诪讛 讻讚诪驻专"转 讗讘诇 诇砖讬讟转 专"谞 讙讗讜谉 砖讻转讘讜 讛转讜住驻讜转 诇拽诪谉 讚住驻讬讞讬 讻专讜讘 讘砖讘讬注讬转 谞诪讬 讗住讜专 诇讗 讗讬爪讟专讬讻讜 诇诪讬诪专 讛讻讗 讘谞砖转讛讜 注讚 诇讗讞专 讘讬注讜专 讜讻"讻 诪讛专砖"诇 诪讬讛讜 拽砖讛 讚诪砖诪注 诪讚讘专讬讛诐 讗诇讜 讚讘砖讗专 住驻讬讞讬诐 讘讙讚诇讜 讘砖砖讬转 讗驻讬诇讜 谞砖转讛讜 注讚 诇讗讞专 讛讘讬注讜专 诇讗 讗转讬 诇讗讞诇讜驻讬 讘讛谞讛讜 砖讙讚诇讜 讘砖讘讬注讬转 讜诇拽诪谉 讙讘讬 讗转专讜讙 讛拽砖讜 讛转讜住驻讜转 讚诇讗讞专 讛讘讬注讜专 讗讬讻讗 诇诪讟注讬 讘讬讛 讘讗转专讜讙 讗注"讙 讚诪住转诪讗 讗讬谞讜 讙讚诇 诪讛专 讘讝诪谉 诪讜注讟 讻诪讜 讻专讜讘 讜讬砖 诇讬讬砖讘 诇讞讚 转讬专讜爪讗 砖讻转讘讜 诇拽诪谉 讙讘讬 讗转专讜讙 讚讗讬讬专讬 讻砖诇拽讟谉 讘转讞诇转 砖讘讬注讬转 讜讛"谞 讗讬讬专讬 讛讻讗 讘讙讚诇讜 讘讜' 讜诇拽讟谉 讘转讞诇转 砖讘讬注讬转 讜谞砖转讛讜 讗讞"讻 注讚 诇讗讞专 讘讬注讜专 讜注讜讚 谞专讗讛 讚诇驻讬 诪讛 砖讻转讘讜 讛转讜住驻讜转 诇拽诪谉 讘讬专拽 讗讝诇讬谞谉 讘转专 诇拽讬讟讛 爪"诇 讚讗讬讬专讬 讛讻讗 讘讙讚诇讜 讘讜' 讜谞诇拽讟讜 讘讜' 讜讗"讻 讛讜讗 拽砖讛 讻讬讜谉 讚讘住驻讬讞讬 讻专讜讘 讗讬讻讗 诇诪讟注讬 砖讬住讘专讜 砖讙讚诇 讜谞诇拽讟 讘砖讘讬注讬转 讛"谞 讗讬讻讗 诇诪讬讞砖 讘砖讗专 住驻讬讞讬诐 诇讗讞专 讛讘讬注讜专 讚讗讬讻讗 诇诪讟注讬 讜讬砖 诇讬讬砖讘 讚诇讗 讗讝诇讬谞谉 讘转专 诇拽讬讟讛 讗诇讗 诇注谞讬谉 讚讬谉 砖讘讬注讬转 住讞讜专讛 讜砖讗专 讚讬谞讬谉 讗讘诇 诇讗讻讬诇讛 砖专讬 讬专拽 讛谞诇拽讟 讘砖讘讬注讬转 讜讙讚诇 讘讜' 讚讝讛 诇讗 讛讜讬 讚讬谉 讝' 讘讚讘专讬诐 讗讞专讬诐 讜讻谉 诪讜讻讞 诪讚讘专讬 讛转讜住驻讜转 诇拽诪谉 讜注讬讬谉 讘讝讛 讘讗讜专讱 讘专"砖 驻"讟 讚砖讘讬注讬转 讜讚讜"拽:


讘讗"讚 讜诇讗 诪砖诪注 讛讻讬 讻讜' 注讻"诇 专"诇 讚诇讗 诪砖诪注 讚专"砖 讗讬讬专讬 讘砖诪讬谞讬转 诪讛讛讬讗 讚讬专讜砖诇诪讬 砖讛讘讬讗讜 讛转讜住驻讜转 诇注讬诇 讚拽讗诪专 讘讛讚讬讗 讚讛讛讜讗 讙讘专讗 诪诇拽讟 住驻讬讞讬 讻专讜讘 讘砖讘讬注讬转 讛讜讛 讜讗"诇 诇专"砖 讜诇讗讜 讗转 讛讜讗 讚砖专讬转 诇讬讛 讜拽"诇:


讘讗"讚 讗讘诇 诇专讘谞谉 讚驻诇讬讙讬 注诇讬讛 诇讬讻讗 诇诪讙讝专 讻讜' 注讻"诇 讜讛拽砖讛 诪讛专砖"诇 讛讗 诇专讘谞谉 谞诪讬 讗讬讻讗 诇诪讙讝专 诪砖讜诐 砖讗专 住驻讬讞讬诐 讚诇讗讞专 讛讘讬注讜专 讗住讜专讬谉 讗祝 诇专讘谞谉 诪讚讗讜专讬讬转讗 注"讻 转讜讻谉 拽讜砖讬讬转讜 讜讛讗专讬讱 诇讬讬砖讘 注"砖 讜诇"谞 诇讬讬砖讘 讚讻讬讜谉 讚讘砖讗专 住驻讬讞讬诐 谞诪讬 讘讻讚讬 砖讬注砖讜 讻讬讜爪讗 讘讛谉 诇讗 讗住讬专讬 讗诇讗 诪讚专讘谞谉 砖讬住讘专讜 砖诇拽讟讜 讘砖讘讬注讬转 讜讗住讬专讬 诇讗讞专 讛讘讬注讜专 诇讬讻讗 诇诪讙讝专 讘讬讛 住驻讬讞讬 讻专讜讘 讗讘诇 诇专"注 讚谞诇拽讟 讘讝' 讗住讜专 讘砖讗专 住驻讬讞讬诐 讗祝 拽讜讚诐 讘讬注讜专 诪讚讗讜专讬讬转讗 讚讛讬讬谞讜 诇讗讻讜诇 讘讝' 讬砖 诇讙讝讜专 讘讬讛 讗祝 讘住驻讬讞讬 讻专讜讘 拽讜讚诐 讘讬注讜专 讜拽"诇:


讘讚"讛 讻讙讜谉 讗谞讗 讻讜' 砖讛讬' 讘诪拽讜诐 砖砖诇讜讞讬 讘"讚 诪讙讬注讬谉 讜砖诐 讗讬谉 注讜砖讬谉 讗诇讗 讬讜诐 讗' 讻讜' 注讻"诇 讜讬砖 诇讚拽讚拽 讗诐 讛讬' 讘诪拽讜诐 砖诪讙讬注讬谉 砖诇讜讞讬 讘"讚 讛专讬 讙诐 讛诐 诇讗 讛讬讜 注讜砖讬谉 讗诇讗 讬讜诐 讗' 讜诪讗讬 拽讗诪专 讘讬砖讜讘 诇讗 注讘讬讚谞讗 讻讜' 讜讗诐 谞讗诪专 讚专"诇 诇注讬专 砖诇 专讘 住驻专讗 讛讬讜 诪讙讬注讬谉 砖诇讜讞讬 讘"讚 讗诇讗 砖讛讜讗 讛诇讱 诇砖讘讜转 讘讬讜"讟 诇注讬专 讗讞专转 砖诇讗 讛讬讜 诪讙讬注讬谉 诇砖诐 砖诇讜讞讬 讘"讚 拽砖讛 讗诐 讛讜讗 讛讬讛 讬讻讜诇 诇讛讙讬注 诇砖诐 讗讞专 砖砖诪注 诪驻讬 砖诇讜讞讬 讘"讚 讘讗讬讝讛 讬讜诐 拽讘注讜 讛讞讜讚砖 讗"讻 讙诐 讛砖诇讜讞讬诐 讛讬讜 讬讻讜诇讬谉 诇讛讙讬注 诇砖诐 诇讛讜讚讬注诐 讜诇诪讛 注砖讜 砖诐 讘' 讬诪讬诐 讜讬砖 诇讬讬砖讘 讜讚讜"拽:





诪讛专"诐

讘转讜住' 讚"讛 讻诇 讛住驻讬讞讬诐 讗住讜专讬谉 讜讻讜' 转讬驻讜拽 诇讬讛 讚讻转讬讘 讜诇讘讛诪转讱 讜讘讜' 专"诇 诇讘讛诪转讱 讜诇讞讬讛 讜讙讜' 讜讚专砖讜 讻诇讛 诇讞讬讛 诪谉 讛砖讚讛 讻诇讛 诇讘讛诪转讱 砖讘讘讬转 讻讚诇拽诪谉 讜讛讬讬谞讜 诇讗讞专 讛讘讬注讜专 讜转"诇 诪砖讜诐 讚讗住讜专 诇讗讞专 讛讘讬注讜专:


讘讗"讚 讜注讜讚 讛拽砖讛 专"转 讚讗诪专讬谞谉 讘驻"拽 讚诪谞讞讜转 转讬转讬 讜讻讜' 讛诇砖讜谉 讗讬谞讜 砖诐 讻谉 注"砖:


讘讗"讚 诇讻讱 谞专讗讛 诇讚"转 讚讘砖讘讬注讬转 拽讜讚诐 讛讘讬注讜专 诪讬讬专讬 讜讻讜' 拽爪转 拽砖讛 诇专"注 讚住"诇 讚住驻讬讞讬诐 讗住讜专讬诐 拽讜讚诐 讛讘讬注讜专 讜讛讗 讻转讬讘 讜讛讬转讛 砖讘转 讛讗专抓 诇讻诐 诇讗讻诇讛 诇讱 讜诇注讘讚讱 讜讙讜' 驻专砖转 讘讛专 讚讘砖诇诪讗 讛讗 讚讻转讬讘 讗转 住驻讬讞 拽爪讬专讱 诇讗 转拽爪讜专 诇讗 拽砖讛 诇讞讻诪讬诐 讚讬砖 诇驻专砖 讻诪讜 砖驻讬专砖"讬 讘驻专砖转 讘讛专 诇讗 转拽爪讜专 诪谉 讛诪砖讜诪专 讗讘诇 讗转讛 拽讜爪专 诪谉 讛诪讜驻拽专 讗讘诇 诇专"注 拽砖讛 讜讛注讜诇诐 诪讬讬砖讘讬诐 讝讛 讚专"注 讚住"诇 讚住驻讬讞讬诐 讗住讜专讬诐 讗驻讬诇讜 拽讜讚诐 讛讘讬注讜专 讛讬讬谞讜 诪谉 讛诪砖讜诪专 讗讘诇 诪谉 讛诪讜驻拽专 讗讬谉 讛"谞 讚诪讜转专 讜诇驻讬 讝讛 爪"诇 讚诇专讘谞谉 拽讜讚诐 讛讘讬注讜专 讗驻讬诇讜 诪谉 讛诪砖讜诪专 诪讜转专讬谉 讜讻转讜讘 讛讗讜诪专 诇讗 转拽爪讜专 讜讙讜' 讛讬讬谞讜 诇讗讞专 讛讘讬注讜专 砖爪专讬讱 诇讛讬讜转 讛驻拽专 讜讘讛驻拽专 诪讬讛转 诪讜转专讬谉 诇讻诇 讛注讜诇诐 讻诪讜 砖驻讬专砖讜 讛转讜住' 诇拽诪谉 (驻住讞讬诐 讚祝 谞"讘 注"讘) 讚"讛 诪转讘注专讬谉 讜讻讜' 讜讝讛 谞专讗讛 讚讜讞拽 讜注讜讚 讚讘讛讚讬讗 讻转讘 诪讛专"专 讗诇讬讛 诪讝专讞讬 讘驻专砖转 讘讛专 讚诇专"注 讗住讜专讬谉 讘讻诇 注谞讬谉 诇讻讱 谞"诇 讚讗讬讛讜 诪驻专砖 讛讻转讜讘 讜讛讬转讛 砖讘转 讛讗专抓 讜讙讜' 诇讗 拽讗讬 讗住驻讬讞讬诐 讗诇讗 讗砖讗专 驻讬专讜转 讛讗讬诇谉 讜讚讜诪讬讛诐 讚讘诇讗讜 讛讻讬 爪"诇 诇讚讬讚讬讛 讛讗 讚讻转讬讘 讜诇讘讛诪转讱 讜诇讛讬讛 讗砖专 讘讗专爪讱 讚讚专砖讬谞谉 诪讝讛 讻诇讛 诇讛讬讛 诪谉 讛砖讚讛 讜讻讜' 讚讛讬讬谞讜 讗讞专 讛讘讬注讜专 诪讬讬专讬 讘砖讗专 驻讬专讜转 砖讗讬谞谉 住驻讬讞讬诐 讚讛讗 住驻讬讞讬诐 讗住讜专讬诐 诇讚讬讚讬讛 讗驻讬' 拽讜讚诐 讛讘讬注讜专 讜讚讜"拽 谞"诇:


讘讗"讚 讜转讬诪讛 讚讛转诐 诪讬讬专讬 讘住驻讬讞讬诐 砖讙讚诇讜 讘砖砖讬转 讘讛讬转专 讜谞讻谞住讜 讘砖讘讬注讬转 讜谞砖转讛讜 注讚 诇讗讞专 讛讘讬注讜专 讜讻讜' 专"诇 讚讗讬 拽讜讚诐 讛讘讬注讜专 讛讗 住"诇 诇专"砖 讚住驻讬讞讬 讻专讜讘 诪讜转专讬谉 拽讜讚诐 讛讘讬注讜专 讻讚诇注讬诇:


讘讗"讚 讘诪讜爪讗讬 砖讘讬注讬转 讛讜讗 讚讗讻诇 讻专"砖 讘谉 讬讜讞讗讬 讜诇讗 诪砖诪注 讛讻讬 讜讻讜' 讝讜 讛讬讗 诪讚讘专讬 讛转讜住驻讜转:





讞讻诪转 砖诇诪讛

转讜住' 讘讚"讛 讻诇 讛住驻讬讞讬诐 讻讜' 讘驻"拽 讚诪谞讞讜转 诪讛 诇诪谞讞转 讛注讜诪专 讻讜' 讻爪"诇. 讜谞"讘 驻讬专讜砖 讚讘注讬 诇诪讬诇祝 诪拽"讜 砖讟专讬驻讛 讗住讜专讛 诇讙讘讜讛 讜拽专讗 讚诪谉 讛讘讛诪讛 诇讛讜爪讬讗 讗转 讛讟专讬驻讛 诇"诇 讜诪砖谞讬 诪谞讞转 讛注讜诪专 讬讜讻讬讞 砖讗住讜专 诇讛讚讬讜讟 讜诪讜转专 诇讙讘讜讛 讜驻专讬讱 诪讛 诇注讜诪专 砖讻谉 诪转讬专 讞讚砖 讜诪砖谞讬 讘砖讘讬注讬转 讜驻专讬讱 讛诇讗 诪转讬专 住驻讬讞讬诐 讜诪砖谞讬 讻专"注 讻讜':


讘讗"讚 讜转专讜讜讬讬讛讜 讗诇讬讘讗 讚专"注 讜专讘谞谉 讻讜'. 谞"讘 驻讬' 讚诪砖诪注 讛讗 诇专讘谞谉 讚专"注 诇讬讻讗 讗讬住讜专 讚驻诇讬讙讬 讜讛讗 讘讜讚讗讬 诇"驻 讗拽专讗 讚讻诇讛 讻讜':


讘讗"讚 讗诪专转 诇谞讜 诇讗 转讝专注讜 讜诪讛 砖讗谞讜 讻讜' 讻爪"诇. 讜谞"讘 驻讬' 讻讱 专讘谞谉 诪驻专砖讬 讛拽专讗 讜讻讬 转讗诪专讜 诪讛 谞讗讻诇 讜讙讜' 砖讻讱 讗讜诪专讬诐 讬砖专讗诇 诇讛拽讘"讛 讗诪专转 诇谞讜 讻讜' 讜拽"诇:


讘讗"讚 讜谞砖转讛讜 注讚 诇讗讞专 讛讘讬注讜专. 谞"讘 驻讬' 讘砖谞讛 讛讞' 讜讛谞专讗讛 讘注讬谞讬 砖讛讜讗 诪讚讘专讬 讛转讜住' 讜讛诐 讛讜住讬驻讜 注诇 讚讘专讬 专讘讬谞讜 谞住讬诐 讻讬 诪讜讻专讞讬诐 诇驻专砖 讻讱 讚讗讬 讗讬讬专讬 拽讜讚诐 讛讘讬注讜专 诇诪讛 住驻讬讞讬 讻专讜讘 讗住讜专讬诐 讚讛讗 诇讬讻讗 讗讬住讜专 砖讘讬注讬转 诇讙讘讬讬讛讜 讚讚诪讬 诇讗讬诇谉 讻讚诇注讬诇 讗诇讗 讚讜拽讗 讗讞专 讛讘讬注讜专 讻讜' 讗讘诇 专讘讬谞讜 谞住讬诐 讙讜驻讬讛 讚诪驻专砖 诇拽诪谉 谞诪讬 讛讗讬 砖诪注转讗 讚讗讬讬专讬 讘砖讘讬注讬转 砖谞讻谞住转 诇讞' 讜讗讬谞讜 诪驻专砖 讻驻砖讜讟讜 讻专"转 讗诇诪讗 讚住"诇 讚讗讬 讗讬讬专讬 讘砖讘讬注讬转 讗祝 住驻讬讞讬 讻专讜讘 讗住讜专讬谉 讜诇讬转 诇讬讛 讛讗讬 住讘专讗 诪砖讜诐 讚讚诪讬 诇讗讬诇谉 讗"讻 诇讗 爪专讬讱 诇驻专砖 讚讗讬讬专讬 讻砖谞砖转讛讜 注讚 诇讗讞专 讛讘讬注讜专 讗"谞 讛讜讗 诪讚讘专讬 专讘讬谞讜 谞住讬诐 讜诪砖讜诐 讛讻讬 诪讜拽讬 讘谞砖转讛讜 讻讜' 讻讚讬 诇讗讜拽诪讬讛 讚讘专讬 专"砖 讚讛转诐 讗驻讬诇讜 讗诇讬讘讗 讚专讘谞谉 讚驻诇讬讙讬 讗专"注 讜讚讜"拽:


讘讗"讚 讜讛讱 讚砖诪注转讬谉 讗讬讬专讬 讘砖讘讬注讬转 讻讜'. 谞"讘 讛讜讗 诪讚讘专讬 讛转讜住' 讜拽"诇:


讘讗"讚 讚讗住讜专讬谉 诪讚专讘谞谉 注讚 讻讚讬 砖讬注砖讜 讻讜' 住驻讬讞讬 讻专讜讘 砖讗讬谉 讻讬讜爪讗 讻讜' 讻爪"诇:


讘讗"讚 讜诇讗 诪砖诪注 讛讻讬. 谞"讘 讛讜讗 诪讚讘专讬 讛转讜住':


讘讗"讚 讗讟讜 讗讬住讜专讗 讜讻讜诇谉 讗住讜专讬谉 讜讘讙诪' 讚讚诪讗讬 讻讜' 讻爪"诇:


讘讗"讚 讚驻诇讬讙讬 注诇讬讛 诇讬讻讗 诇诪讬讙讝专. 谞"讘 讜讗注"驻 讚讗讬讻讗 诇诪讬讙讝专 谞诪讬 诇专讘谞谉 诪砖讜诐 砖讗专 住驻讬讞讬诐 讚诇讗讞专 讛讘讬注讜专 讚讗住讬专讬 讗祝 诇专讘谞谉 诪"诪 讬"诇 讚讗讬讬专讬 砖诇讗 讛讙讬注 注讚讬讬谉 讝诪谉 讘讬注讜专 讚讝诪谉 讘讬注讜专 诪讜砖讱 讘砖谞讛 砖诪讬谞讬转 讘诪拽爪转 驻讬专讜转 讝诪谉 讗专讜讱 讬讜转专 诪讞爪讬 砖谞讛 讗讬 谞诪讬 诪砖讜诐 驻讬专讜转 讚诇讬转 讘讛讜 讘讬注讜专 讻讚诇注讬诇 诇讜祝 讛砖讜讟讛 讻讜' 讜讛讻讬 拽转谞讬 讻诇 讛住驻讬讞讬诐 讗住讜专讬诐 讜诪砖讜诐 讛讻讬 讘注讬谞谉 诇讗讜拽诪讬 讻专"注 讜诇驻讬 诪讛 砖驻讬专砖转讬 诇注讬诇 讚讗驻砖专 诪讛 砖驻讬专砖讜 讛转讜住' 诇注讬诇 讜谞砖转讛讜 注讚 讗讞专 讛讘讬注讜专 讗讬谞讜 诪讚讘专讬 专讘讬谞讜 谞住讬诐 讗讬谞讜 拽砖讛 讻"讻 讚砖诪讗 专讘讬谞讜 谞住讬诐 住"诇 讚诇讬讻讗 诇诪讬讙讝专 讗讞专 讛讘讬注讜专 诪砖讜诐 讗转讬 诇讗讞诇讜驻讬 讚讛讻诇 讬讜讚注讬诐 砖诇讗讞专 讛讘讬注讜专 讗住讜专 讛讻诇 讗诇讗 讗转讬 讘拽讜讚诐 讘讬注讜专 讜诪砖讜诐 讙讝讬专转 住驻讬讞讬诐 讜讚讜"拽. (注讬' 讘诪讛专砖"讗):


讘讗"讚 驻讟讜专 诪谉 讛诪注砖专 讜讻谉 讛讘讬注讜专. 谞"讘 驻讟讜专 诪谉 讛讘讬注讜专 讚讗讝诇讬谞谉 讘转专 讞谞讟讛 讜谞讞谞讟 讘砖砖讬转 讜驻讟讜专 诪谉 讛诪注砖专 诪砖讜诐 讚讘砖讘讬注讬转 讬讚 讛讻诇 诪诪砖诪砖讬谉 讘讛 讜讛讜讬 讻讛驻拽专 讜讛驻拽专 驻讟讜专 诪谉 讛诪注砖专 讙诪专讗 驻"拽 讚专"讛:





专砖"砖

讙诪专讗 诪讬诪专 讗诪专讬 讻诪讛 讘讟诇谞讬 讗讬讻讗 讘砖讜拽讗. 诇讻讗讜专讛 讛谞"诇 讚讗驻讬诇讜 专讬讜"讞 讚诇"诇 讛讗讬 住讘专讗 诇拽诪谉 (谞讛) 讜讻谉 讗祝 诇专砖讘讚专"讗 砖诐 讗诇讬讘讗 讚专讘谞谉 诪讜讚讜 讛讻讗 讚讘讻讚讬 诇拽讬讬诐 讚讬谉 讞"诪 砖讬爪讗 诪砖诐 讗诪专讬谞谉 住讘专讗 讝讜 诪砖讗"讻 讛转诐 讚讗讚专讘讛 诪讚讬谞讗 砖专讬 讗诇讗 砖专讜爪讛 诇注砖讜转 注爪诪讜 讻转"讞 讘讝讛 住讘讬专讗 诇讬讛 讚诇"讗 住讘专讗 讝讜. 讗讱 讘讬讘诪讜转 (讬讙 讘) 诇"诇 讙诐 讻谉 诇专讬讜"讞 住讘专讗 讝讜 讜讛转诐 讙"讻 讚讜诪讛 拽爪转 诇讚讛讻讗 诇讻谉 谞"诇 讗讞专讬 砖谞讚拽讚拽 诪讚讜注 诇"讗 讻讗谉 诇讬砖谞讗 讚讗诪专讬 诪诇讗讻讛 讛讜讗 讚诇"诇 讻诪讜 砖诐 讜砖诐. 讗诇讗 讚讛讻讗 讛讻讜讜谞讛 诪砖讜诐 讚讗讬谞讜 讘诪拽讜诪讜 砖讗讬谉 讚专讱 讘谞"讗 诇注砖讜转 诪诇讗讻讛 讗诇讗 讘诪拽讜诪谉 讻讚驻讬专砖 专砖"讬 讘诪讙讬诇讛 (住"讚 讙) 讜驻讬专讜砖 讻诪讛 讘讟诇谞讬 讛讜讬 讘砖讜拽讗 讚讛讻讗 讛讬讬谞讜 讻讬讜爪讗 讘讜 专"诇 讗讜专讞讬诐 讻诪讜讛讜:



讙诪' 讻讙讜谉 讗谞谉 讚讬讚注讬谞谉 讘拽讘讬注讗 讚讬专讞讗. 注' 讘讙讛"砖 讜讚讘专讬讜 讻讘专 讻转讜讘讬诐 讘转讜住驻讜转 (住讜讻讛 诪讙) 注"砖 讜谞注诇诪讜 讚讘专讬讛诐 诪讘' 砖专讬 讛转讜专讛 诪讛专砖"讗 讜讛讙专注"讗 讝"诇:



[专砖"讬 讚"讛 砖讗讬谉 讻讬讜爪讗 讘讜. 讜谞"讘 讚讟注诪讗 诪砖讜诐 讚讻专讜讘 讗"讻 诇讞讬讛 讻讜'. 讜讟注诪讗 砖讗讬谉 讻讬讜爪讗 讘讛诐 讻讜' 砖讘讙诪专讗 拽讗讬 讗专讬砖讗 讜讻讛"讙 诪砖谞讬 讛讙诪专讗 诇注讬诇 (讻讟) 诇专讗讘"讬] :



转讜住' 讚"讛 讗谞讬. 诇讗 讛讬讛 专讜爪讛 砖注"讛 讬住诪讻讜 注诇讬讜. 拽"诇 讚讘讬专讜砖' 专讬砖 讘专讻讜转 诪拽砖讛 注诇 讛讗 讚讗专"讙 诇讘谞讬讜 讗诐 诇讗 注诇讛 注讛"砖 讞讬讬讘讬诐 讗转诐 诇拽专讜转 讜专"讙 驻诇讬讙 注诇 专讘谞谉 讜注讘讚 注讜讘讚讗 讻讜讜转讬讛 讜讛讗 讻讜'. 专砖讘"讬 驻诇讬讙 注"专 讜诇"注 讻讜讜转讬讛 讜诪讬讬转讗 讛讛讜讗 诪注砖讛 讜讛讗 讘谞讬讜 砖诇 专"讙 转"讞 讛讜讜 讜注讜讚 拽"诇 讚讛讻讗 专砖讘"讬 讘注爪诪讜 注讘讬讚 讻讜讜转讬讛. 讜讛转诐 诪讬讬转讗 诪专"诪 讚讗诪专 讗注"驻 砖讗谞讬 诪讬拽诇 诇讗讞专讬诐 诪讞诪讬专 讗谞讬 注诇 注爪诪讬. 讜讛讗讬 讚诪讬拽诇 诇讗讞专讬诐 讚拽讗诪专 谞专讗讛 讚诇讗讜 诇讛诇讻讛 诇诪注砖讛 拽讗诪专 讗诇讗 讘诪讜"诪 砖诇 讛诇讻讛:



[转讜住' 讚"讛 讻诇. 讚讘住驻专讗 拽讗诪专 讗诪讬诇转讗 讚专讘谞谉. 讻爪"诇:



讘讗"讚 讛拽砖讛 专"谞 讙讗讜谉 讚讗讬驻讻讗 砖诪注讬' 诇讬讛 讻讜'. 讻爪"诇:



讘讗"讚 讗诪讗讬 讗讬爪讟专讬讱 拽专讗 讚诇讗 住专讬讛 转驻讜拽 讻讜'. 讻爪"诇] :





讛讙讛讜转 讬注讘"抓

转讜住' 讚"讛 讻讙讜谉 讗谞讗 讻讜' 诪驻专砖 专"转 讻讜'. 谞"讘 注讬讬谉 砖讗讬诇转 讬注讘抓 住拽讬"讞:





讘谉 讬讛讜讬讚注

讜职谞址注指讘执讬讚? 讛指讗 讗指诪址专职转旨职: "谞讜止转职谞执讬诐 注指诇指讬讜 讞指诪职专值讬 诪指拽讜止诐 砖讈侄讛指诇址讱职 砖讈指诐 讜职讞指诪职专值讬 诪指拽讜止诐 砖讈侄讬旨指爪指讗 诪执砖旨讈指诐"?!. 讛拽砖讛 讛专讘 讛爪诇"讞 讝"诇 诇讗 讛讬讛 爪专讬讱 诇讝讻讜专 讘拽讜砖讬转讜 讗诇讗 专拽 讞诇讜拽转 讞讜诪专讬 诪拽讜诐 砖讬爪讗 诪砖诐 讚讛拽讜砖讬讗 讛讬讗 诪讝讛 讚讜拽讗 讜诇诪讛 讛讝讻讬专 讞诇讜拽转 砖讛诇讱 诇砖诐? 讬注讬讬谉 砖诐.
讜谞专讗讛 诇讬 讘住"讚 讝讻专 砖转讬 讛讞诇讜拽讜转 诪驻谞讬 砖讘讗 诇砖诇讜诇 诇驻讬 讚专讻讜 转讬专讜抓 讗讞专 诪讛 砖讗驻砖专 诇转专抓 拽讜砖讬转讜 讚诪拽砖讬 诪谉 讞诇讜拽讛 砖讬爪讗 诪砖诐 讜讛讜讗 讚诇讻讗讜专讛 讬砖 诇讛拽砖讜转 讘诇讗讜 讛讻讬 讬砖 拽讜砖讬讗 讘讚讘专讬 讛转谞讗 讚诪住讬讬诐 '讜职讗址诇 讬职砖讈址谞旨侄讛 讗指讚指诐 诪执驻旨职谞值讬 讛址诪旨址讞植诇止拽侄转' 诇诪讗讬 讗爪讟专讬讱 诇诪讬诪专 讛讗 讗讞专 砖讗诪专 '谞讜止转职谞执讬诐 注指诇指讬讜 讞指诪职专值讬 诪指拽讜止诐 砖讈侄讛指诇址讱职 砖讈指诐 讜职讞指诪职专值讬 诪指拽讜止诐 砖讈侄讬旨指爪指讗 诪执砖旨讈指诐' 讗诐 讻谉 讘讛讻专讞 诇讗 讬讜讻诇 诇砖谞讜转 讻诇诇? 讜诇讻谉 爪专讬讱 诇驻专砖 讚讘专讬 讛转谞讗 讚讗转讗 诇讗砖诪注讬谞谉 讗诐 讗讞专 砖讛诇讱 诇诪拽讜诐 讛砖谞讬 讞讝专 诇诪拽讜诪讜 讛专讗砖讜谉 讬注砖讛 讻诪讜 诪拽讜诪讜 讛专讗砖讜谉 讜讗诇 讬砖谞讛 诇注砖讜转 讻讗砖专 注砖讛 讘诪拽讜诐 讛砖谞讬 诪驻谞讬 讛诪讞诇讜拽转.
讗讱 讘讗诪转 讗讬 讗驻砖专 诇驻专砖 讚讘专讬 讛转谞讗 讘讻讱 诪讗讞专 砖讻讘专 讗诪专 '谞讜止转职谞执讬诐 注指诇指讬讜 讞指诪职专值讬 诪指拽讜止诐 砖讈侄讛指诇址讱职 诇职砖讈指诐' 讚讛砖转讗 诇讗 讗爪讟专讬讱 诇讛砖诪讬注谞讜 讻讗砖专 驻讬专砖谞讜 讚讬讚注讬谞谉 讝讛 诪讻讞 讞诇讜拽讛 砖诇 讞诪专讬 诪拽讜诐 砖讛诇讱 诇砖诐 讜讗诐 讻谉 驻砖讬讟讗 讚讗诇 讬砖谞讛 诇注砖讜转 讘诪拽讜诐 讛砖谞讬 讗讞专 砖讞讝专 诇诪拽讜诐 讛专讗砖讜谉, 讜注诇 讻谉 讛砖转讗 讘讝讛 谞转讞讝拽讛 讛拽讜砖讬讗 讚诪拽砖讛 注转讛 讚讗讬讱 讬讗诪专 讻谉 讚诪砖诪注 讘讛讜诇讱 诪诪拽讜诐 砖讗讬谉 注讜砖讬谉 诇诪拽讜诐 砖注讜砖讬谉 讜诇注讘讬讚 讜职讛指讗 讗指诪址专职转旨职: '谞讜止转职谞执讬谉 注指诇指讬讜 讞指诪职专值讬 诪指拽讜止诐 砖讈侄讬旨指爪指讗 诪执砖旨讈指诐'.
讜讘讝讛 谞讬讞讗 诇转专抓 拽讜砖讬讗 讗讞专转 讚讘诪砖谞讛 谞拽讬讟 '讞指诪职专值讬 诪指拽讜止诐 砖讈侄讬旨指爪指讗 诪执砖旨讈指诐' 讘专讬砖讗, 讜讻讗谉 讛诪拽砖谉 讝讻专 讛讗讬 讞诇讜拽讛 讘住讬驻讗? 讜讘讝讛 谞讬讞讗 讚讗讬谉 讛讻讬 谞诪讬 注讬拽专 拽讜砖讬转讜 讛讬讗 诪谉 讞诇讜拽转 诪拽讜诐 '砖讈侄讬旨指爪指讗 诪执砖旨讈指诐' 讜谞拽讬讟 讛讗讬 讞诇讜拽讛 讚讛诇讱 诇砖诐 讻讚讬 诇讚讞讜转 讘讛 讛转讬专讜抓 砖讬砖 诇转专抓 注诇 注讬拽专 拽讜砖讬转讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讻讙讜谉 讗谞谉 讚讬讚注讬谞谉 讘拽讘讬注讗 讚讬专讞讗. 注讬' 诪讛专砖"讗 讜诇注谞"讚 讬"诇 讚讛讗 讘诪拽讜诐 讚诪讙讬注讬诐 讙"讻 砖诇讜讞讬 转砖专讬 讜讛诇讱 讘谞讬住谉 诇诪拽讜诐 讚诪讙讬注讬诐 砖诐 砖诇讜讞讬 谞讬住谉 讜诇讗 砖诇讜讞讬 转砖专讬 讜讛诐 爪专讬讻讬诐 诇注砖讜转 讘' 讬诪讬诐 讻讚讗讬' 讘专"讛:


转讜住' 讚"讛 讻诇 讛住驻讬讞讬诐. 诇讻讱 谞专讗讛 诇专"转 讚讘砖讘讬注讬转 拽讜讚诐 讘讬注讜专. 注讬讬谉 转注谞讬转 讬"讟 注"讘 转讚"讛 专砖讘"讙:





讞讬讚讜砖讬 讞转"住

讗讬谉 讘讝讜 诪砖讜诐 砖讬谞讜讬 诪讞诇讜拽讜转. 讜讛"驻 讜讗诇 讬砖谞讛 诪驻谞讬 讛诪讞诇讜拽讜转 诪讛 砖讗诪专谞讜 砖谞讜转谞讬诐 注诇讬讜 讞讜诪专讬 诪拽讜诐 砖讬爪讗 诪砖诐 讗"爪 诇砖谞讜转 讝讛 讛讚讬谉 诪驻谞讬 讛诪讞诇讜拽讜转 讻讬 讗讬谉 讻讗谉 诪讞诇讜拽讜转 讚讻诪讛 讘讟诇谞讬 讗讬讻讗 讘砖讜拽讬. 讜讛谞讛 讛专讗"砖 讜讻谉 转讜' 诇拽诪谉 讛讜讻讬讞讜 诪讻讗谉 讚诪砖讜诐 诪讞诇讜拽讜转 讬讻讜诇 诇讛拽诇 讙"讻 讜讘讝讛 谞讬讞讗 诪讛 砖讛讬讛 拽砖讛 诇讬 诪讛 专讗讛 专"讞 讚诪讜拽讬 讘专讬讬转讗 讘讻讜转讗讬 讜讘诪谞讛讙 砖讗讬谞讜 讞砖讜讘 讚诇诪讗 诪讬讬专讬 讘砖讚注转讜 诇讞讝讜专 讚诇驻谞讬讛诐 诇讗 讬转讬专 讗讘诇 讘爪讬谞注讗 讬转讬专 讜讻诪讜 砖驻讬' 讛专"谉 诪砖谞转讬谞讜 讙"讻 讗讘诇 诇驻讬 讛谞"诇 讗"砖 讚讛"诇 诇讗砖诪讜注讬谞谉 专讘讜转讗 讟驻讬 讚讗驻讬' 讚讘专讬诐 讛讗住讜专讬诐 诇讜 讜讗讞专讬诐 谞讛讙讜 讘讛诐 讛讬转专 讗诇 讬讗住专诐 讘驻谞讬讛诐 讚讬讻讜诇 诇讛拽诇 诪驻谞讬 讛诪讞诇讜拽讜转 讻谞"诇 讗注"讻 讘诪谞讛讙 砖讗讬谞讜 讞砖讜讘 讗讬讬专讬 砖讗讝 讗讬谞讜 讬讻讜诇 诇讛拽诇 注诇 注讬拽讜专 讛讚讬谉 讞诇讬诇讛 讚讜拽讗 讻砖谞讛讙讜 诇讛讞诪讬专 注诇 讚讬谉 转讜专讛 讗讘诇 讞"讜 诇砖诪讜注 诇讛拽诇 讜讻讬讜谉 讚讘诪谞讛讙 砖讗讬谞讜 讞砖讜讘 讗讬讬专讬 讗"讻 注"讻 讘讻讜转讬' 砖谞讜 讚讘转"讞 讬转讬专诐 诇驻谞讬讛诐 诪讻讗谉 专讗讬讛 诇诪讛 砖讻' 驻专"讞 讚讗讬谉 诇砖诪讜注 讻诇诇 诇诪谞讛讙 谞讙讚 讛诇讻讛 诇讛拽诇 讚诇讗 讻诪讛专讬"拽 讜讛诪讙"讗 讛讘讬讗讜 住讜"住 转专"抓 注"砖 讚诇讬转讗 讜讻谉 注讬拽专:





驻谞讬 讬讛讜砖注

讘讙诪专讗 讜谞转谉 诇讬 讜讗诪专 诇讬 讘谞讬 讘驻谞讬 讗讻讜诇 讜砖诇讗 讘驻谞讬 诇讗 转讗讻诇 讻讜'  谞专讗讛 讚讟注诪讗 讚专"砖 讘专' 讬讜住讬 谞诪讬 诇讗 讛讬讛 专讜爪讛 砖讬住诪讻讜 讗讞专讬诐 注诇 讛讜专讗转讜 诇讚讜专讜转 讻诪"砖 讛转讜住驻讜转 讘讚"讛 讗谞讬 专讗讬转讬 讚专"砖 讘"讬 讙讜驻讗 讛讬讛 谞讜讛讙 讻谉 讜讗"讻 诇驻"讝 讗"砖 讛讗 讚拽讗诪专 讘驻谞讬 讗讻讜诇 诪砖讜诐 讚注"讬 讻讱 诇讗 讬拽讘注讜 讛诇讻讛 诇讚讜专讜转 讚讗驻砖专 讚诪讛 砖讗讻诇 讘驻谞讬讜 讛讬讬谞讜 诪砖讜诐 砖诇讗 讬砖谞讛 诪驻谞讬 讛诪讞诇讜拽转 讗驻讬诇讜 诇拽讜诇讗 诪砖讗"讻 讗诐 讬讗讻诇 专讘讬 讬讜讞谞谉 讘专"讗 砖诇讗 讘驻谞讬讜 讬砖 诇讞讜砖 砖讬拽讘注讜 讛转诇诪讬讚讬诐 讗讞专讬讜 讛诇讻讛 诇讚讜专讜转 讜讛砖转讗 讗"砖 讚拽讗诪专 讜驻诇讬讙讗 讚讬讚讬讛 讗讚讬讚讬讛 讜讛讬讬谞讜 讘讛讱 住讘专讗 讙讜驻讗 讻谉 谞"诇:


讘转讜住驻讜转 讘讚"讛 讻诇 讛住驻讬讞讬诐 讗住讜专讬谉 驻讬专砖"讬 讚诇讗讞专 讘讬注讜专 诪讬讬专讬 讻讜' 讜拽砖讛 诇专"讬 讻讜' 注住"讛. 讘驻专砖"讬 砖诇谞讜 诪讘讜讗专 讻谉 讘诇砖讜谞讜 诇注讬诇 讘讚"讛 讜谞讟诇 住驻讬讞讬 讻专讜讘 讜诪讛 砖诇讗 讛拽砖讛 专"讬 注诇 驻讬专砖"讬 诇注讬诇 讗祝 注"讙 讚讛转诐 谞诪讬 砖讬讬讱 拽讜砖讬讬转 专讬讘"讗 讚讘住诪讜讱 讗诇讗 诪砖讜诐 讚诇注讬诇 诪爪讬谞谉 诇驻专砖 讻驻讬专讜砖 专讗砖讜谉 砖诇 专砖"讬 讻讗谉 讜讗"讻 诇讗 砖讬讬讱 讛谞讱 拽讜砖讬讜转 砖讛拽砖讛 专"讬 讜诇拽讜砖讬讬转 专讬讘"讗 谞诪讬 诇讗 讞讬讬砖 专"讬 砖讗讬谉 谞专讗讛 讘注讬谞讬讜 拽讜砖讬讗 讻诇 讻讱. 诪讬讛讜 诇驻讬 驻讬' 专讘讬谞讜 谞讬住讬诐 砖讛讘讬讗讜 讛转讜住驻讜转 讘住讜祝 讛讚讬讘讜专 讬砖 诇讬讬砖讘 讙诐 讻谉 砖讬讟转 专砖"讬 讜讻谉 讘诇' 讛专诪讘"诐 讝"诇 讘驻讬' 讛诪砖谞讬讜转 驻"讟 讘讛讗 讚拽转谞讬 讛转诐 专"砖 讗讜诪专 讻诇 讛住驻讬讞讬诐 诪讜转专讬诐 诇讛讬驻讱 诪诪讗讬 讚拽讗诪专 专"砖 讛讻讗 讜诪驻专砖 诇讬讛 讛专诪讘"诐 讚讗讬讬专讬 诇讗讞专 讘讬注讜专 讗诇讗 讚诪讬诇转讗 讗讞专讬转讬 拽讗诪专 诇注谞讬谉 诇诪讻讜专 诇注"讛 讬讜转专 诪诪讝讜谉 讙' 住注讜讚讜转 讜讛讬讬谞讜 诪砖讜诐 讚讗讬讻讗 诇诪讬讞砖 砖诪讗 诪谉 讛诪砖讜诪专 讛谉 讜诇讗 诪谉 讛诪讜驻拽专讬谉 诪砖讗"讻 讘住驻讬讞讬 讻专讜讘 讚讗讬讻讗 诇诪讬转诇讬 讟驻讬 砖讛讜讗 诪谉 讛诪讜驻拽专 讜谞专讗讛 砖讛讜讻专讞 诇驻专砖 讻谉 诪砖讜诐 讛讱 拽讜砖讬讗 砖诇 专讘讬谞讜 谞讬住讬诐 讻讗谉 讜注"驻 砖讬讟讛 讝讜 讗驻砖专 诇讬讬砖讘 讙"讻 砖讬讟转 专砖"讬 讚讛讻讗 讗诇讗 砖讗讬谉 诇讛讗专讬讱 诇驻讬 砖讻讘专 讛讗专讬讱 讘讛谉 专讘讬谞讜 砖诪砖讜谉 讘驻讬专讜砖 讛诪砖谞讬讜转 (讜讛讜讗 讘注爪诪讜 讛专砖讘"讗 砖讛讘讬讗讜 讛转讜住驻讜转 讻讗谉 讘住讜祝 讛讚讬讘讜专) 注"砖 讘讗专讬讻讜转 讜注讬讬谉 讙"讻 讘讞讬讚讜砖讬 专"讛 诪讛 砖讻转讘转讬 讘讝讛 讘注谞讬谉 讛住驻讬讞讬诐 讜讘讚讬谉 讛讗转专讜讙 注"驻 砖讬讟转 讛专诪讘"诐 讝"诇 讚诪讛 砖讙讚诇 讘砖砖讬转 讜讛讜住讬祝 讘砖讘讬注讬转 谞诪讬 讬砖 诇讜 讚讬谉 住驻讬讞讬谉 讜讻讗谉 讗讬谉 诇讛讗专讬讱 讬讜转专. 讜讘注讬拽专 讛诪砖讱 诇砖讜谉 讛转讜住驻讜转 注讬讬谉 讘讞讬讚讜砖讬 诪讛专砖"诇 讜诪讛专砖"讗:


驻讬住拽讗 讛讛讜诇讱 诪诪拽讜诐 讻讜' 讗诪专 讗讘讬讬 讗专讬砖讗 专讘讗 讗诪专 诇注讜诇诐 讗住讬驻讗 讜讛"拽 讻讜'. 诇讻讗讜专讛 谞专讗讛 讚讛讗讬 讟注诪讗 讚讗诇 讬砖谞讛 诪驻谞讬 讛诪讞诇讜拽转 讘诇讗"讛 诇讗 讗讬爪讟专讬讱 讗诇讗 讗专讬砖讗 讚诇注谞讬谉 讞讜诪专讬 诪拽讜诐 砖讛诇讱 诇砖诐 讛讜讬 讟注诪讗 诪驻谞讬 讛诪讞诇讜拽转 讜讗驻砖专 讚讗讬住讜专讗 谞诪讬 讗讬讻讗 诪砖讜诐 诇讗 转转讙讜讚讚讜 讻诪讜 砖讬讘讜讗专 诇拽诪谉 诪砖讗"讻 讘住讬驻讗 讚讛讛讜诇讱 诪诪拽讜诐 砖讗讬谉 注讜砖讬谉 诇诪拽讜诐 砖注讜砖讬谉 谞讜转谞讬谉 注诇讬讜 讞讜诪专讬 诪拽讜诐 砖讬爪讗 诪砖诐 讘诇讗"讛 讗住讜专 诪砖讜诐 讗诇 转讟讜砖 转讜专转 讗诪讱 讜诪砖讜诐 讘诇 讬讞诇 讻讚诪砖诪注 诪住讜讙讬讗 讚诇注讬诇 讗诇讗 讚诪诇砖讜谉 专砖"讬 诇拽诪谉 讘住讜讙讬讗 讚驻讬专讜转 砖讘讬注讬转 诇讗 诪砖诪注 讻谉 讻诪讜 砖讬讘讜讗专:


讘转讜住' 讘讚"讛 讻讙讜谉 讗谞讗 讚讬讚注谞讗 讘拽讘讬注讗 讚讬专讞讗 讻讜' 讗诇讗 诪驻专砖 专"转 砖讛讬讛 讘诪拽讜诐 砖砖诇讜讞讬 讘"讚 诪讙讬注讬谉 讻讜' 注住"讛. 谞专讗讛 诪讘讜讗专 讘讻讜讜谞转 讛转讜住' 讚诪拽讜诐 讚讬专转讜 砖诇 专讘 住驻专讗 讛讬讛 诪拽讜诐 砖砖诇讜讞讬 讘"讚 诪讙讬注讬谉 讗诇讗 讻砖讛讜诇讱 诇诪拽讜诐 砖讗讬谉 砖诇讜讞讬 讘"讚 诪讙讬注讬谉 砖讛讬讜 注讜砖讬谉 讘' 讬诪讬诐 砖驻讬专 拽讗诪专 讘讬砖讜讘 诇讗 注讘讬讚谞讗 讻讜' 讜诪讛 砖谞转拽砖讛 诪讛专砖"讗 讘讝讛 讚讗"讻 砖专讘 住驻专讗 讬讚注 讜砖诪注 诪驻讬 砖诇讜讞讬 讘"讚 拽讜讚诐 砖讛讙讬注 诇讗讜转讜 诪拽讜诐 砖讛诇讱 讗诐 讻谉 讘讗讜转讜 诪拽讜诐 谞诪讬 砖诇讜讞讬 讘"讚 诪讙讬注讬谉 讻诪讜 砖讛讙讬注 专讘 住驻专讗 诇砖诐 讜诇讗 讬讚注谞讗 诪讗讬 拽砖讬讗 诇讬讛 讚讛讗 专讘 住驻专讗 讘讘讘诇 讛讜讬 讚讘拽讬讗讬 讘拽讘讬注讗 讚讬专讞讗 讗驻讬诇讜 砖诇讗 注"讬 砖诇讜讞讬 讘"讚 讛讬讛 讬讜讚注 砖讛拽讘讬注讜转 讘讬讜诐 专讗砖讜谉 讜讗注"讙 讚讗驻讬' 讛讻讬 讘讘讘诇 注讘讚讬 转专讬 讬讜诪讬 讛讬讬谞讜 讗讜转谉 砖讚专讬谉 讘诪拽讜诐 砖讗讬谉 讛砖诇讜讞讬谉 诪讙讬注讬谉 讚讙讝专讬谞谉 讚诇诪讗 讗转讬 诇拽诇拽讜诇讬 讜讗诐 讻谉 专讘 住驻专讗 讙讜驻讗 诇讗 讛讬讛 爪专讬讱 诇讞讜砖 诇讻讱 讗诇讗 诪砖讜诐 诪谞讛讙 讗讜转讜 诪拽讜诐 砖讛诇讱 诇砖诐. 讜注讜讚 讚讘诇讗"讛 诪砖讻讞转 诇讛 砖驻讬专 讗诐 讗讜转讜 诪拽讜诐 砖讛诇讱 诇砖诐 讛讬讛 诪拽讜诐 讚诪讟讜 砖诇讜讞讬 谞讬住谉 讜诇讗 诪讟讜 砖诇讜讞讬 转砖专讬 讻讚讗讬转讗 讘驻"拽 讚专"讛 讚祝 讻"讗 讚注讘讚讬 转专讬 讬讜诪讬 讙讝讬专讛 谞讬住谉 讗讟讜 转砖专讬 诪砖讗"讻 专讘 住驻专讗 讙讜驻讗 诇讗 讛讬讛 爪专讬讱 诇讗讜转讛 讙讝讬专讛 讻讬讜谉 砖讛讬讛 讚讬专转讜 讘诪拽讜诐 砖诪讙讬注讬谉 讗祝 砖诇讜讞讬 转砖专讬. 讜专讗砖讜谉 谞专讗讛 注讬拽专 讘讻讜讜谞转 讛转讜住':





驻转讞 注讬谞讬诐

 讜谞讟诇 住驻讬讞讬 讻专讜讘 讜讻讜' 注诪"砖 讛转讜' 讜注讬讬谉 诪讛 砖专诪讝转讬 讗谞讬 讛讚诇 诇注讬诇 讘砖讘转 讚祝 诇"讙 讜讘诪拽讜诐 讗讞专 讻转讘转讬 讘注谞讬讜转讬 注讜讚 诪讝讛 注诇 讚讘专讬 讛转讜住' 讚住讜讙讬讬谉 讘住"讚:





砖注专讬 转讜专转 讘讘诇

(谞讗 专注"讘 转讜住驻讜转) 讚"讛 讗谞讬 讜讻专 讚诪"诪 诇讗 讛讬讛 专讜爪讛 讜讻讜'.鈥斪⒆�' 讘讛讙讛讜转 讛专砖"砖, 砖讛讘讬讗 诪讬专讜砖诇诪讬 讘专讻讜转, 讚专"砖 注爪诪讜 诇讗 讛讬讛 讗讜讻诇 住驻讬讞讬谉. 讜讛注讬拽专 砖讝讛 诪讞诇讜拽转 讛转诇诪讜讚讬诐 讘讬谉 讘谞讜住讞 讛诪砖谞讛*[注讬' 诪"砖 诪讜"专 驻专讜驻' 讬"谞 讗驻砖讟讬讬谉 讝爪"诇 讘住驻专讜 "诪讘讜讗 诇谞讜住讞 讛诪砖谞讛", 讞"讘, 注诪' 709.] 讜讘讬谉 讘诪注砖讛 讚专"砖, 讜讻讘专 讻转讘 讛专砖讘"讗 讘转砖讜讘讜转讬讜 住讬' 专爪"讞: "讛讬专讜砖诇诪讬 诇注转讬诐 诪讛驻讱 讛住讜讙讬讗 讜驻注诪讬诐 讗驻讬' 讙讬专住转 讛讘专讬讬转讗 讜讗驻讬' 讛诪砖谞讬讜转".





讬讚 讚讜讚

讻诇 讛住驻讬讞讬谉 讗住讜专讬谉. 注讬讬谉 专状讛 讬状讚 讚状讛 讜诇砖讘讬注讬转 讜砖诐 讚祝 讟状讜 讚状讛 砖讗讬谉. 诪谞讞讜转 驻状讚 讚状讛 砖讜诪专讬. 拽讚讜砖讬谉 讙壮 讚状讛 讗转专讜讙. 讘状拽 拽状讗 讚"讛 住驻讬讞讬. 砖注专 讛诪诇讱 讞状讙 讚祝 诇状讚.


讞讜抓 诪住驻讬讞讬 讻专讜讘. 注讬讬谉 住讜讻讛 诇状讟 讚状讛 讜诇砖讘讬注讬转 讘讻讜专转 讻状讘 讚状讛 转讬专讜诐.


讛谉 诇讗 谞讝专注. 注讬讬谉 专状讛 讟壮 讚状讛 讜拽爪讬专.


讗诪专 专状注 诪讻讗谉 诇住驻讬讞讬诐 砖讛诐 讗住讜专讬诐 转注谞讬转 讜讬状讜 讚状讛 注讚 诪转讬.


转讜住壮 讚状讛 讗谞讬 专讗讬转讬 讗转 专状砖 砖讗讻诇 讜讻讜壮 注讬讬谉 讘诪讞讝讬拽 讘专讻讛 讞讗状讞 驻状讟 注状讚 讚谞专讗讛 诪讛讬专讜砖诇诪讬 讚讘专讻讜转 讚专状砖 诇讗 住诪讬讱 注诇 讚注转讜 诇讗 讛转讬专讜 讜讘讜讜讚讗讬 讛讬专讜砖诇诪讬 讞讜诇拽 讘讝讛 注诇 讛讙诪专讗 讚讬诇谉 讜诇讻讗讜专讛 谞专讗讛 诪讙诪专讗 讚讬诇谉 讙讜驻讬壮 讚拽讗诪专 讜驻诇讬讙讬 讚讬讚讬讛 讗讚讬讚讬讛 讚讘注"讻 爪状诇 讚转专讬 诇讬砖谞讗 讛诐 讜诇诇讬砖谞讗 拽诪讗 诇讗 讗诪专 专讘讛 讘讘"讞 讚讘专 讝讛 砖诇 讛诪注砖讛 讚专壮 讬讜讞谞谉 讘谉 讗诇讬注讝专 讜注讜讚 讛拽砖讛 砖诐 讚诇诪讛 专状砖 住诪讬讱 讗驻讬诇讜 注诇 讚注转讜 诇注砖讜转 讛讜讗 注爪诪讜 诪注砖讛 讻讚讘专讬讜 讜讘砖讗专 转谞讗讬诐 诇讗 诪爪讬谞讜 砖住诪讻讜 注诇 讚注转诐 讗驻讬诇讜 诇注爪诪诐 讜讗驻砖专 诇讜诪专 讻讬 专砖讘状讬 砖诪注 讙状讻 诪驻讬 讛专讘讬诐 讻诪讜 讛讞讻诪讬诐 诇驻讬讻讱 住诪讱 注诇 讚注转讜 讜诇讗 讛转讬专 诇讗讞专讬诐 讻诪讜 砖诪爪讬谞讜 讘注拽讘讬讗 讘诪住壮 注讚讬讜转 讚讛讜讗 诇讗 讞讝专 讘讜 诇驻讬 砖砖诪注 诪谉 讛诪专讜讘讬诐 讻诪讜 讛诐 讗讘诇 诇讘谞讜 讗诪专 砖讬讞讝讜专 诇驻讬 砖诇讗 砖诪注 讗诇讗 诪诪谞讜 砖讛讜讗 讬讞讬讚.


转讜住壮 讚状讛 讻诇 讛住驻讬讞讬诐 讜讻讜壮 讜谞砖转讛讜 注讚 诇讗讞专 讛讘讬注讜专 注讬讬谉 诪讛专砖状诇 讜诪讛专砖状讗 讜注讬讬谉 讘拽讚讜砖讬谉 讘' 砖砖诐 讛讘讬讗讜 专拽 讚讘专讬 专状谞 讙讗讜谉 讜诪砖诪注 讚讗祝 诇讚讬讚讬讛 讘谞砖转讛讜 诇讗讞专 讛讘讬注讜专 诪讬讬专讬 讜注讬讬谉 讘诪讟讛 讗驻专讬诐 讘讞讚讜砖讬 讗讞讬讜 讚祝 讻状讗 注状讙:


转讜住壮 讚状讛 讻讙讜谉 讗谞讗. 讜讛拽砖讛 诪讛专砖状讗 讚讗诐 讛讬讜 砖诇讜讞讬诐 诪讙讬注讬诐 讗状讻 讙诐 讛诐 诇讗 讛讬讜 注讜砖讬诐 讗诇讗 讬讜诐 讗讞讚 讜注讬讬谉 讘住讜讻讛 诪"讙 讚状讛 诇讗 讘拽讬讗讬谉 讘拽讘讬注 讚讬专讞讗 讻讬 砖诐 驻讬专砖讜 讛转讜住驻讜转 讚讘专讬讛诐 讚讛讜讛 讚讬讬专 讛讬讻讗 讚诪讟讜 讙诐 砖诇讜讞讬 转砖专讬 讜讝讬诪谞讬谉 讚讗讝讬诇 讘谞讬住谉 讛讬讻讗 讚诪讟讜 砖诇讜讞讬 谞讬住谉 讜诇讗 诪讟讜 砖诇讜讞讬 转砖专讬 讚讙讝专讬谞谉 谞讬住谉 讗讟讜 转砖专讬 讜注状砖. 讜注讬讬谉 讘讞拽 谞转谉 专讬状讙 注状讗. 讝专注 讗讘专讛诐 讞状讗 讬状讘 注"讚:

讝讻专 讬讛讜住祝

讜讞讻"讗 讻诇 讛住驻讬讞讬谉 讻讜壮 讜注' 转讜壮 讚"讛 讗谞讬 专讗讬转讬 讜爪状注 讘讬专讜' 讘专讻讜转 驻"拽 讚讗"讻 诪讗讬 驻专讬讱 诪讛讻讗 讜专状讙 注讘讬讚 讻讜' 讜注' 讬专讜壮 讚诪讗讬 讗专砖状讘讙 讻讜壮 讗转讗 诪讬诪专 诇讱 讗注状讙 讚驻诇讬讙 注诇 专讘谞谉: 转讜壮 讚"讛 讻讙讜谉 讻讜壮 讗诇讗 诪驻专状转 讻讜' 注诇讗状讝 专砖状讗 讚讗"讻 讙诐 讛砖诇讜讞讬诐 讬讻讜诇讬谉 诇讛讙讬注 讜讘讬诇讚讜转讬 讛砖讘转讬 讚讘专状讛 讻讗' 讚讻诇 讛讬讻讬 讚诪讟讜 砖诇讜讞讬 谞讬住谉 讜讻讜' 讜讬状诇 讚讘讚专状住 讛讬讜 诪讙讬注讬谉 讛砖诇讜讞讬诐 讘谞讬住谉 讜转砖专讬 讜讛诇讱 诇诪拽讜诐 砖诪讙讬注讬谉 讘谞讬住谉 讜诇讗 讘转砖专讬 讜注讜讚 讚讛讗 讘讗诪转 讗谞谉 讬讚注讬谞谉 讘拽讘讬注讗 讚讬专讞讗 专拽 讚讝讬诪谞讬谉 讚讙讝专讜 讻讜壮 讜讗状讻 专"住 讬讚注 砖讛讙讬注讜 讘诪拽讜诪讜 讜诇讬讻讗 诇诪讬讙讝专 讚讻砖讬转讘讟诇 讬爪讬讗转 讛砖诇讜讞讬诐 讬讛讬壮 诇讛诐 讛讻讬专讗 讘砖诇讜讞讬诐 讜讻注转 诪爪讗转讬 讘驻状讬 砖讛专讙讬砖 讘讝讛 讜诪砖谞讛 诇"讝 诪诪拽讜诪讛:

